2017ko soldaten itunak Metalgintzaren langile askori eros ahalmena murriztuko die — ELA Sindikatua

2017ko soldaten itunak Metalgintzaren langile askori eros ahalmena murriztuko die ELA sindikatuak ohartarazi du Metalgintzaren patronalak, UGTk eta CCOOk Nafarroan gaur sinaturiko soldaten eguneratzeak sektore horren langile askorentzako eros ahalmenaren murrizketa ekarriko duela. Zehazki, %2,5ko igoerak Nafarroako Metalgintzaren hitzarmenaren tauletan besterik ez da aplikatuko, eta ez horren gainen daudenentzat (Nafarroako enpresa askoren langile gehienak dauden egoera). http://www.ela.eus/eu/nafarroa/albisteak/2017ko-soldaten-itunak-metalgintzaren-langile-askori-eros-ahalmena-murriztuko-die http://www.ela.eus/@@site-logo/elalogo.png

Horregatik, gaur ELAk patronalei luzatutako proposamenean, %2,5eko igoera benetako soldatetan aplikatzea eskatu dio (eta %3koa tauletako soldatetan). Gogoratu behar da gaur adostutako soldaten eguneratzea Metalgintzaren Nafarroako hitzarmenari dagokiola (hiru urteko iraunaldia duena, 2015-2017), eta aurreko bi urtetan gauzatutako igoerak are txikiagoak izan direla (eta gainera, tauletan aplikaturik bakarrik). Igoera horiek Enplegu eta Negoziazio Kolektiborako Itunarekin (AENC) lotu zuten Madrileko sinatzaileek (CEOE, UGT eta CCOO).

Dena den, 2017rako sinaturiko akordioak erakusten du langileengandik hurbilen dagoen negoziazioak emaitza hobeak ematen dituela, hau da, Nafarroan egiten dena, Madrilen sinatzen diren itunei men egin gabe. ELAk bere afiliazioarekin batera erabakiko du gaurko akordioaren inguruko jarrera.


ASIER ERRASTI – Ikus-entzunezko komunikatzailea

Ikus-entzunezko komunikatzailea naiz. Eta ikusiz, baino, nahiago izan dut nire ibilbide profesionala entzumenaren bitartez komunikatzera zuzendu. Hainbat lan esparrutan ibilitakoa naiz kazetaritzan, telebistan, fikzioan… Eta gustuko izan ditudan arren, soinuaren inguruan dut orain bueltaka burua.

Irratia asko maite dut ofizio eta afizio moduan. Baita, orain hain modan jartzen ari diren podcastak ere. Iragarkiak ikusteak entretenitu egiten nau, horien atzean dagoen ahotsak zein forma eta kolore duen deskubritzea gustuko dudalako. Eta berdina gertatzen zait film eta telesailekin; Hor aritzen naiz askotan narrazioari ezin eutsirik, bikoizlarien epaile moduan…

Mutil alai eta umoretsua naiz. Baita, ekintzaile eta sortzailea ere. Ez zait geldirik egotea gustatzen. Ez behintzat ametsetako ogibidea nire ofizio bilakatzen dudan bitartean. Hori baita azkenean 23 urterekin egiteke dudana, nire ilusioak egi bilakatzea. Kosta ala kosta.


mad - Gipuzkoako Eskola Txikiak eskola, herri eta auzo txikiak bizirik! - Gipuzkoako Eskola Txikiak


Lesioen delitua egotzita - Mondraberri

Isei Barbero / 2013ko urtarrilak 7, astelehena

Ertzaintzak 28 urteko gizonezko bat atxilotu zuen atzo –igandea- Bergaran, beste gizon bati eraso egitea egotzita. Herrizaingo Sailak jakinarazi duenez, “aurretik inolako probokaziorik egon gabe” atxilotutako gazteak beste gizonezkoari hainbat kolpe eman zizkion aurpegian, horien ondorioz hiru hagin hautsiz, besteak beste.

Erasoa goizeko 7:15ak aldera gertatu zen Bergarako erdigunean kokatutako taberna batean. Biktima beste lagun batekin taberna barruan trago bat hartzen ari zen, eta une horretan erasotzaileak hainbat ukabilkada eman zizkion aurpegian, baita belaunkada bat buruan. Ertzaintzak zabaldutako informazioaren arabera, jipoitutako gizona lurretik altxatzerakoan erasotzailea ezagutu zuen, izan ere, hilabete batzuk lehenago antzerako arazoak izan omen zituen berarekin.

Erasoa gertatu ostean hainbat pertsonek erasotzailea tabernatik atera zuten, bertan zeuden bezeroak iraintzen ari baitzen. Biktimak, berriz, larrialdi zerbitzuen laguntza behar izan zuen; hiru hagin hautsita zituen, ahoa odolez beterik eta baita hainbat hematoma ere.

Gertatutakoaren berri izan bezain pronto Ertzaintzaren agenteek erasotzailea atxilotu zuten Bergarako Irizar kale inguruan, lesioen delitua egotzita.


estalkia 10*2,7 65

Pneumatikoa 10*2,7 65 - Edozein scooter elektriko, bizikleta elektriko edo ibilgailu elektrikoentzako pieza, hobekuntza, ordezko piezen espezialistak gara. Pneumatikoak, balaztak, motorrak, kararenak, osagarriak, moteltze sistemak, etab... bilatzen ari zarena aurkitzen ez baduzu, jar zaitez gurekin harremanetan: whatsapp +34 696403761 // email: hola@kroxne.com


HiDeiLab: Ideien Laborategia - Zarautzgazte

Home / gazte zerbitzua / hideilab / HiDeiLab: Ideien Laborategia

HiDeiLab: Ideien Laborategia

Zarautzgazte 02:00 gazte zerbitzua , hideilab

ZER DA HiDeiLab?

Zarauzko Gazteria martxan jarritako proiektu bat da, ekintzailetza sustatu eta gazteok dituzuen ideiei irtenbide bat emateko helburarekin sortua. Prozesu honetan partehartze eta lankidetzan trebatuko zara, eta, horretaz gain jende berria ezagutu eta elkarlanean aritzeko aukera paregabea izango duzu.

HiDeiLab, lan-taldean oinarritutako proeiktu bat da, ideia bat garatu nahi duzula? Hemen izango duzu aukera! Ideiarik ez duzula? Etor zaitez eta taldean erabaki zein ideia garatuko duzuen!

Enpresa bat sortzeko, lan munduan aurrera egiteko edota ideia bat gauzatzeko lehen urratsak emango ditugu proiektuan. Zerotik hasita, bide emango zaie bakoitzaren nahiei eta etorkizuneko erronkei.

5 pertsonez osaturiko 3 talde sortuko dira, parte hartzaileen artean. Talde bakoitzak ideia bat garatzeko aukera izango du; horretarako, talde bakoitzak tutore bat izango du.

Proiektuak bi fase izango ditu, urria eta martxoa bitartean. 9 lan saio izango dira, ostiraletan 17:00-20:00 bitartean.

Ideiak sortzen: 4 lan-saio izango dira elkar ezagutu, taldeak sortu eta garatuko den ideia erabakitzeko

Ideia proiektu bilakatzean: 5 lan-saio izango dira, bertan ideiak definitu, negozio modeloak finkatu, prototipoak sortu eta garatuko dira. Azkenengo saioa proiektu bakoitza aurkezteko izango da.

18-30 urte bitarteko zarauztarrei. Plazak mugatuak izango dira: 15 pertsona.

Online edo Gazte informazio Bulegoan: Irailak 17-29

zarautzgazte@gmail.com / gazteri@zarautz.eus

943 005 122 / 688 812 439 (whatsapp)

wwww.zarautzgazte.com eta irailaren 20an, 18:30etan, Etxezbalan egingo den aurkezpenan.

HiDeiLab: Ideien Laborategia | Izei permach | https://www.youtube.com/watch?v=_HVrJb3Wgjo

HiDeiLab: Ideien Labortaegia I Yuri Berchiche I https://www.youtube.com/watch?v=dDYsv_YXv6A

HiDeiLab: Ideien Laborategia I Joana Izurieta I https://www.youtube.com/watch?v=Wu7TV2z-_gs


abendua 2016 - Zientzia Kaiera

Hilabeteko artxiboa: abendua 2016

Ezjakintasunaren kartografia #141

Unibertso ezegonkor baten bizi gara. Gure buruen gainean, eta orokorrean biziaren gainean, Damoklesen ezpata asko esekita daude. Horien artean badago bat ez dugula kontuan hartzen, Lurraren ingurutik 25 argi-urteko erradioan dagoen supernoba baten eztanda. Hala ere, dena ez da txarra izango. Santiago Pérez-Hoyosek azaltzen digu Cloudy, with a chance of supernova artikuluan.

Duela gutxi iragarri dute odol-transfusio batek […]

Hainbatetan irakurri eta entzungo zenuten buruari eragiteak badituela onurak. Ez goaz aztertzen zeintzuk diren onura horiek, baina urtea bukatzeko garuna dantzan jarriko duen jolasa dakargu blogera. Gabon zahar egunean esaguzue, zer da emakume zientzialariei buruz dakizuena? Ez estutu, ez da azterketa bat. Letra-zopa bat duzue jarraian, bertan hamar emakume zientzialarien abizenak ezkutatu ditugu. Guztiei buruz Zientzia Kaiera eta Mujeres con […]

Uxue Razkin “Neba bezain abenturazale eta irudimentsua zen, eta hark bezainbesteko gogoa zuen mundua ezagutzeko. Ez zioten eman eskolarik, ordea”.

Gela bat norberarena. Virginia Woolf

Judith Shakespeare existitu izan balitz, bere neba William bezain ona izango zatekeen. Baina ez zioten aukerarik eman hori egiaztatzeko. Gela bat norberarena (A room of one’s own, 1929) saiakeraren atal batean aurkeztu […]

Juan Ignacio Pérez Iglesias Azaroan eta abenduan ostra onenak kontsumitzen dira, Galiziako itsasadarrean hazi izan diren ostra arruntez ari natzaizue. Sasoi honetan ostrak kontsumitzea ez da halabeharrez gertatzen. Izan ere, arestian aipatutakoak badu moluskuen ugalketarekin zerikusia.

Ugaltzea ez da merkea, energia asko behar baita sortu behar diren egitura berriak ekoizteko. Alde handia dago espezie batzuk eta besteek egiten duten […]

Amaia Portugal Ehunka haurrek epilepsia fotosentikorra jasan zuten 1997an, Pokemon telesailaren atal bat ikusi ostean. Sei segundoz pantaila bete zuten irudi argitsu eta azkarrek izan zuten errua. Gertaera horren eta antzekoen atzean dagoen mekanismoa xehatu dute ikertzaile batzuek, neuronen eredu konputazional baten bitartez.

Orain ia hogei urte, zeresan handia eman zuen Pokemon telebista saioko atal batek. Lehen denboraldiko 38. […]

Taggedikerketamedikuntzaneurozientziaosasuna

Mikel Aizpuru Kanpoko ikusle bat Euskal Herrira etorriko balitz eta hemengo unibertsitate-sarea nola eratu den jakin nahiko balu, erraza litzateke erantzuna: hiru unibertsitate publikok (EHU, NUP eta Paueko eta Aturriko Herrialdeetako Unibertsitateak) eta hiru unibertsitate pribatuk (Deustukoa, Nafarroakoa eta Mondragon Unibertsitatea) osatzen dute gure unibertsitate-sistema. Gure bisitaria harrituta geratuko litzateke, aldiz, ehun eta berrogei urte atzera joz gero, bat […]

Taggedhezkuntzahistoria

Oihane Jaka Muskulu-distrofiak herentziazko gaixotasun multzo heterogeneoa dira, eta beraien bereizgarri nagusia gihar eskeletikoko muskulu-zuntzen degenerazio progresiboa da. Muskulu-distrofia mota asko daude, horien artean gerrietako muskulu-distrofiak (LGMD). Gerrietako muskulu-distrofiek gerri pelbikoko eta eskapularreko zein enborreko muskuluei erasaten diete, eta elkarren oso antzekoak dira fenotipikoki. 2A motako gerrietako muskulu-distrofia (LGMD2A), CAPN3 geneko mutazioen ondorio den gaixotasun autosomiko azpirakorra da. CAPN3 […]

TaggedEkaia aldizkariagenetikamedikuntza

Saturnoko atmosfera gas multzo erraldoi bat da, Lurrarena baino hamar aldiz handiagoa, eta batez ere hidrogenoz osatuta dago. Eguzki-sistemako planeta guztiek baino zorrotada korronte zabalagoa eta biziagoa du. Ekuatore atmosferan 1.650 km/h-ko abiadura ere hartzen duten haizeak ibiltzen dira mendebaldetik ekialdera, Lurraren ekuatorean sortzen diren urakan-haize suntsitzaileek halako hiruko indarra dutenak.

Saturnoren atmosferako zorrotada korronte handi horrek 70.000 km inguru […]

Ospitale-eremutik kanpo hartzen den pneumonia heriotza-eragile garrantzitsua da: urtero 1.000 biztanletik 2-8ri eragiten baitie, eta %10-15eko heriotza-tasa baitu ospitaleratzen diren pazienteetan eta, are handiagoa, zainketa intentsiboko unitateetara (ZIU) eramaten dituzten kasuetan. Galdakao-Usansolo Ospitalean eta Barrualdeko Eskualdean egindako eta UPV/EHUn defendatutako ikerketa batean, biomarkatzaile jakin batzuk ere aztertzea proposatu dute, pneumoniaren eboluzio txarra izateko arriskua duten […]

Noiz sortzen da zientzialariaren estereotipoa? Zein adinetan? Hau jakiteko modu bat badago eta José Ramón Alonsok aurkezten digu: Draw a Scientist!

Ioi-kanal mekaniko berriak aurkitzeko prozesua Sherlock Holmesek egingo lukeen horietako bat da. Sergio Laínezen artikulua: Molecular Detectives: discovering new ion channels (II).

Denak ez du balio material spintroniko berriak topatzeko orduan. Esaterako, isolatzaile topologiko baten gainean […]


Arrandegiak | Goierriko Zerbitzuak

Arantzazu arrandegia

By Goierriko zebitzuak 2013(e)ko urriak 4 arantzazu, arrainak, arrandegiak, itsaskiak Ez dago ekarpenik

Arrainki arrandegia

By Goierriko zebitzuak 2013(e)ko urriak 4 arrainak, arrainki, arrandegiak, itsaskiak Ez dago ekarpenik

ARRAINDEGIAK +

By Goierriko zebitzuak 2005(e)ko azaroak 4 arraina, arraindegi, arrandegi Ez dago ekarpenik

Ikusi arraindegien zerrenda osoa.


Mondragon Assembly-k erantzukizun sozialaren egiaztagiria jaso du — TUlankide MONDRAGON

Mondragon Assembly-k erantzukizun sozialaren egiaztagiria jaso du

Kooperatibak aukera aprobetxatu du Aretxabaletako plantan egokitu dituen instalazio berriak inauguratzeko.

Pasa den ostiralean, irailak 21ean, eginiko ekitaldian, Mondragon Assembly-k “SR10” eta “UNE-19601” arauen araberako egiaztagiria eskuratu zuen. Hala nola, “SR10” arauaren araberako erantzukizun sozialaren egiaztagiria eta “UNE-19601” arauaren araberako compliance penalaren egiaztagiria jaso ditu.

Aenorrek, bere zuzendari nagusi den Luz Emparanzaren bitartez, egin dio egiaztagiriaren entrega. Hala, Mondragon Assembly da compliance penalaren egiaztagiria lortu duen lehen enpresa Gipuzkoan. Arau horiek bermatzen dute balio etikoak, sozialak eta lanekoak eta giza eskubideen eta ingurumenaren errespetuari lotutakoak antolaketaren kudeaketan txertatzea.

Ekitaldi berean egon ziren: Iñigo Ucín, MONDRAGON Korporazioko lehendakari orokorra; Unai Elkoro, Aretxabaletko alkatea; eta Luis Mari Imaz, Mondragon Assembly-ko zuzendari orokorra.

Instalazio berrien inaugurazioa

Ekitaldi berean Aretxabaletako plantan egin duen solairu berriaren inaugurazioa ere egin zuen kooperatibak. Azken urteotan, Mondragon Assemblyk bere merkatuaren hazkundea esperimentatu du, eta bere proiektuei erantzuna eman ahal izateko Aretxabaletan dituen fabrikazio instalazioak 800 metro karratu handitu ditu.

Instalazio moderno hauei esker, Automatizazio negozioak eta Eguzki energiako negozioak hazten jarraitu ahal izango dute, eta teknologiarik modernoenarekin eta ahalik eta kalitate handienarekin fabrikatzea ziurtatu, bere bezeroen eskakizun mailarik handienei erantzuteko.

Mondragon Assembly makinen eta lerro automatizatuen fabrikazioan munduko erreferente gisa sendotzeko prozesuaren beste mugarri bat da.


Hasiera / Federazioa - Arbitrajea

Epaile izendapenak

Futbolaz gozatu beste ikuspegi honetatik ere:

zatoz arbitratzera!

Zer irabazten dut nik futbol-epailea izanik?

Futbolaren arauen ezagupen eta ulermen sakonagoak.

Sasoian jartzea iharduera fisiko estimulagarri baten bidez.

Sarrera dohainik futbol zelaietara.

Formazioa maila desberdinetan:

Fisikoa: prestatzaile fisiko kualifikatuak entrenamenduak zuzentzen ditu Anoetako atletismoko pistan (bi saio astean).

Teknikoa: astean saio bat futbol arauen inguruko ezagupen teknikoak eguneratzeko.

Psikologikoa: atentzioa eta kontzentrazioa gaitasunak eta zelaian pertsonarteko trebetasunak hobetzeko formazio ikastaroa.

Asteburuko gastuetarako dirua.

La Perlako Talasoterapian deskontua.

Unibertsitateko aukera askeko kredituen amortizazioa.

Nire taldearekin futbolean jokatzen jarraitu dezaket?

Asteburuko kirol ihardueran zure futbol taldeko partiduak eta arbitratzea bateragarriak izan daitezke. Ordutegi egokia bilatuko dizute aktibitate biak egiteko zailtasunik ez izateko.

Ez da zaila egiten hasieran?

Inor ez da jaio ezer perfektuki egiten. Zure ikaskuntza graduala izan dadin, zure lehenengo partidetan laguntzailea (linea) izango zara, eta esperientzia handiagoa duten beste laguntzaile batekin eta arbitro nagusiarekin joango zara. Aurretik, asteburuko bi saioetara joango zara arbitratzen daudenengandik ikasteko. Prest zaudenean, zailtasun gutxiko behe mailako kategorietan hasiko zara, eta bakarka zoazen lehenengo partidetan, zelaian kideren bat egongo da zuri laguntzeko

Noiz apuntatu naiteke?

Gipuzkoako Futbol-Arbitroen Biltzar Teknikora etor zaitezke, Anoeta Pasealekuan, 1 (Anoeta Estadioa – Sarrera Gipuzkoako Futbol Federakundetik), 20014 Donostia helbidean dagoena, telefonoz deitu dezakezu zenbaki honetara 943-278455 edo eta gure helbide elektronikora bidali: cta@ctagipuzkoa.com

Zure zain gaude!! !


Grupo Coeducación ZUBIAK ERAIKITZEN Hezkidetza taldea: Emakumeen aurkako biolentziaren aurkako plataforma -GERNIKA-LUMO


AZKOITIA / Ekintza ugari IV Gazte Astean eta zinea umeentzako

Ordiziarrek ezin izan zuten txapela irabazi

Erre pui erre

ZESTOA / Odol emaileen 84.259 zenbakia suertatu zen saritua gabon zozketan

IDIAZABAL / Euskal Herriko Gazte Orkestaren kontzertua gaur eskainiko da kiroldegian

70 voluntarios buscan al montañero de Arrasate desaparecido desde el jueves


Europako laguntza berriak berrikuntzarako: 3.000 milioi 2020ra arte - Red de Parques de Euskadi

Europako laguntza berriak berrikuntzarako: 3.000 milioi 2020ra arte

SPRI Taldeak antolatutako jardunaldi batean bertatik bertara erakutsi da zertan aldatu diren EBko diru-laguntzak programa guztiak batzen dituen Berrikuntzaren Europako Kontseilu berria sortu denetik

Iosu Madariagak, Eusko Jaurlaritzako Teknologia eta Estrategia zuzendariak, azpimarratu du laguntza emango zaiela “berrikuntza errotik desberdinak dakartzaten pertsona, startup eta enpresei”

Nobedadeetako bat da enpresek elkarrizketa bat egin beharko dutela Bruselan bost ebaluatzailerekin, proiektua onartua izan dadin

Datozen hiru urteetan, euskal enpresek berrikuntzarako 3.000 milioi euro inguruko laguntzak jaso ditzakete Europatik. SPRI Taldeak (Enpresen Garapenerako Euskal Agentziak), Innobasque-k eta BEAZek antolatutako jardunaldi batean jendaurrean aurkeztu da Europako Berrikuntzaren Kontseilua (EIC), Europar Batasunak esparru horretako laguntza guztiak biltzeko sortu duen tresna berria. Aurreikuspenen arabera, hemendik eta 2020ra 1.000 proiektu inguru babestuko dira.

Eusko Jaurlaritzako Teknologia eta Estrategia zuzendari Iosu Madariagak ireki du jardunaldia eta esan du EICren helburua dela “Europako ETEei laguntzea tamaina handiagoa lor dezaten eta nazioartekotu daitezen”. “Laguntza emango zaie orain arteko produktu, zerbitzu edo negozio ereduetatik errotik desberdinak diren berrikuntzak dakartzaten berritzaile, startup eta enpresei”.

Madariagak aipatu du 2014tik 2016ra bitartean Euskadik 332 milioi euroko finantzaketa lortu duela Horizontea 2020 programaren bidez. Horizontea 2020 da ikerketa eta berrikuntza bultzatzeko Europako programa publiko handiena eta 80.000 milioi euroko aurrekontua du 2014-2020 epealdirako. Euskadiko 221 enpresak dagoeneko parte hartu dute programa horretan. Madariagak esan bezala, Euskadik lortutako finantzaketaren %84 hiru esparrutan kontzentratu da, alegia, fabrikazio aurreratuan, energian eta osasunean. Izan ere, hiru sektore horiexetan zentratzen da Espezializazio Adimenduneko RIS3 estrategia, espezializazio adimenduna baita Europar Batasunak bultzatu duen eredua, eskualdeek beren indar-gune diren sektoreak garatu ditzaten.

Irakurtzen Jarraitzea


Petroleoa Archives | Ataun Irratia

Ataun Irratia2022/03/22

Bi gasolindegi itxi dituzte Bizkaian, baina patronalak hornidura falta ukatu du

Mungiako eta Galdakaoko gasolindegiak itxi egin behar izan dituzte astelehen honetan, garraiolarien grebak hornidura faltagatik.

Aramco munduko petrolio-enpresarik handienak, 2021ean irabaziak bikoiztu ditu

Aramco estatuko enpresa saudiarabiarrak, 110.000 milioi dolarreko mozkin garbiak izan zituen 2021ean.

Ataun Irratia2021/01/28

Bidenek gasaren eta petrolioaren erauzketa geldiarazi du, baina “frackinga” ez duela debekatuko ohartarazi du

Joe Biden AEBetako presidenteak atzo iragarri zuenez, lur eta ur federaletan gasa eta petrolioa ateratzeko kontzesio berriak bertan behera geratuko dira, baina ez "frackinga".


Sagrado Corazón Ikastetxeko DBH2 eta 3ko ikasleek astero egun bitan Bermeoko Sancti Spritus zaharren udal egoitzako adineko pertsonekin denbora librea partekatzen dute, hezkuntza proiektu baten barruan. Horrela, gazte eta nagusiek hitz egin, jolastu eta hainbat ekimen elkarrekin egiten dituzte, “euren arteko loturak indartuz”.

Bermeoko Gizarte Ongizate Patronatuak eta Sagrado Corazon ikastetxeak adierazi dutenez, esperientzia hau guztiz “positiboa” eta “aberasgarria” da guztientzat. Euren esanetan, “gazteek eta adinekoek elkarrengandik gauza asko ikasi ahal dituztela konturatzen dira eta momentu politak eta dibertigarriak igaro ere bai”.

Sagrado Corazón ikastetxeak urtero giza helburu bat lantzen du, eta aurten, ‘Geu eusten beti’ lemapean, adinekoek gizartean duten garrantziaz jabetu nahi dute. Izan ere, gaurko gizartean adinekoak gutxietsiak dira eta gure helburua da nagusienganako gazteen sentsibilizazioa.

Horregatik, Bermeoko Sancti Spritus zaharren udal egoitzarekin harremanetan jarri zen eta ekimen “interesgarri” hau martxan jartzea erabaki zuten. Orain arte hainbat saio egin dituzte eta balorazioa “oso ona” da Bermeoko Gizarte Ongizate Patronatuarentzat eta Sagrado Corazon ikastetxearentzat. Esperientzia hau urriaren 15ean hasi zen eta ikasturte osoan zehar iraungo du.

“Gazte eta adinekoen topaketa hauen bitartez generazio ezberdinen arteko loturak sortzen saiatzen gara, hauek lantzen, eta hau oso garrantzitsua da gaur egun bizi dugun gizarte honetan. Gainera elkarrengandik ikasi eta momentu politak bizitzen dituzte gazte zein nagusiek, egia bihurtuz aspaldiko esamoldea: izan direlako gara”, adierazi dute.


Eako Udala - Pribatutasun politika

www.eakoudala.net Herritarren Web Atariaren eta erabiltzaileak erregistratzeko edukien jabetza industrial edo intelektualeko eskubide guztiak (testu, irudi, soinu, audio, bideo, diseinu, sormen eta softwareari dagozkienak) Eako Udalarenak dira. Administrazioek egin eta zaintzen dituzten dokumentuen berrerabilpena Sektore Publikoko Informazioa Berrerabiltzeari buruzko azaroaren 16ko 37/2007 Legeak xedatutakoaren arabera arautuko da.


Arabako Esperientzia Geletako zuzendari berria

Jarduera praktikoak Euskal Herriko Unibertsitatean

Hiru mila eta laurehun plaza baino gehiago eskainiko dira hiru campusetan

Orientabide berriak datorren ikasturteko jarduera akademikoa arautzeko

Era berean, 2021-2022 ikasturterako berezko tituluen eskaintza akademikoa onartu du

GIHekin lerrokatutako ikerketa gehiago

2017an, 'EHUagenda 2030 garapen iraunkorrari ekin' lantzen hasi zen UPV/EHU, eta, horrekin batera, lan aitzindari bat jarri zuen martxan: aztertzea gure unibertsitateko ekoizpen zientifikoak zer ekarpen egite...

Arabar Errioxako altxor arkeologikoak

UPV/EHUk argitaratutako gidak eskualdeko balio kultural handieneko puntu batzuen ikuspegi eguneratua eta zorrotza eskaintzen du, laurogei urte baino gehiagotan egindako indusketen ondoren.

Orrialdea 59 / 356

291 - 295 erakusten 1.779 emaitzetatik.


Atseden bat har ezazu

Zure etxean bezain gustura egoteko behar duzun espazioa, ekipamendua eta zerbitzua eskaini nahi dizugu. Koadrillarekin tragoxka batzuk edan nahi izanez gero, edota arratsalde erdian izoztutako garagardo batekin deskonektatu nahi baduzu, ala urtebetetze bat edo bestelako jai bat antolatu nahi izatekotan, zure lekua hauxe da. Kafetegi barruan 14 mahai eta 200 metro karratu baino gehiagoko espazioa badaukagu zure ekitaldia ospatzeko. Kanpoko aldean nahiago baduzu, 10 mahai eta 60 metro karratuko terraza bat eskura duzu, haurrentzako jolasgune moderno baten ondoan.

Taberna baten bila bazabiltza urtebetetze bat ospatzeko, erraztasun guztiak eskainiko dizkizugu: sandwichak, tortillak eta enkargupean prestatutako pintxoak. Pailazo dibertigarri baten eskutik haurrentzako animazioa ere kontrata dezakezu ... Kontsulta iezaguzu! Poz-pozik egongo gara zure desioak asetzen dituen ekitaldia elkarrekin diseinatzen.

Zure adiskideak eta senideak etorriko direnean, erosotasuna eta irisgarritasuna gakoak direla badakigu. Gure kafetegi-jatetxea Areetako Metroko geltokitik (Ibaigane, 23ko irteera) bost minututara kokatuta dago. 300 metrotako erradioan doan aparkatzeko zona zabalak daude. Lamiakoko biribilgunetik bi urratsetara gaude, gure nortasun korporatiboan ageri den putzegilearen eskulturatik oso hurbil.

Badakigu patata-tortillak ia-ia taberna guztietan aurki daitezkeela, baina gurea desta dezazun nahi dugu. Beti Lagunak jatetxean, oliba-olio birjin estra besterik ez dugu erabiltzen. Mamitsu hitzari dimentsio berria ematen diogu. Ohar hartu: tortillak enkarguz eta oso prezio onean egiten ditugu.

Beti Lagunak-en oso kafezaleak gara. Kafe krematsu bat eguna hasteko erarik alaiena dela badakigu. Proportzio justuekin eta tenperatura egokian zerbitzatutako ebaki bat bazkari eder baten amaierarik aproposena da. Hori ere badakigu, eta horregatik kafe %100 arabiarra besterik ez darabilgu. Tresna gisa, merkatuan dagoen makinarik hoberena daukagu, La Spaziale, hain zuzen ere.

Gure barran, edari bakoitzak saria dakar. Ruedako ardoarekin (0,85€), zuritoarekin (0,90€) edo kañarekin (1,90€), bi pintxo txiki zerbitzatzen dizkizugu. Eta zure kafearekin batera, etxeko bizkotxo zati bat dastatzera gonbidatzen zaitugu. Nork ematen du gehiago?

"Pote bat edaten duzun bitartean, umeak gustora egoteko leku bat aurkitzea ez da hain erreza"

Aitor eta Saioa (36 eta 31 urte), igeltseroa eta dendaria

"Herrian, hiru edo lau lekutan merezi du bertako patata tortilla dastatzea. Horietako bat da hau"

Sara (35 urte), saltzailea

"Oso gustura egon gara. Ez zaigu ezer falta izan umearen urtebetetzean. Seguru asko itzuliko garela"

Bingen (35 urte), langile publikoa


Hezkuntza Sistema Propioa IRUTEN

Irakaskuntza 2016/05/12

LAB Irakaskuntzako arlo ezberdinetako langileek agerraldi egin dute asteazken honetan. Bertan Euskal hezkuntza sistema IRUTEN dinamika aurkeztu dute. LABek ezinbesteko jotzen du Euskal Herriak egun, zein etorkizun hurbilean, behar duen hezkuntza eredua gaurdanik iruten hastea. Azken urteotan garatutako oinarrietan aurrera egin nahi du LABek: inposizioak salatzeaz gain, Euskal Herriak behar duen hezkuntza sistemaren bidean urratsak ematea.

Badira nazio bat egituratzeko orduan funtsezkoak diren osagaiak. Hezkuntza horietako bat da, baina hori baino gehiago ere bada. Hezkuntza nazio baten etorkizuna bermatzeko ezinbesteko tresna da. Belaunaldi berriek osatuko baitute biharko jendartea. Jasotzen duten heziketa nolakoa, biharko jendartea halakoa. Horrela, hezkuntza euskaldunak jendarte euskalduna sortuko du; hezkuntza askatzaileak, jendarte askea…

LABek urrats berri bat eman nahi du bide horretan. Honako ekarpena egin nahi du, hain zuzen ere: Hezkuntza Sistema Propioa Iruten dinamika. Eta zergatik IRUTEN? Bada, ezinbestekoa jotzen dugulako Euskal Herriak egun, zein etorkizun hurbilean behar duen hezkuntza eredua gaurdanik iruten hastea. Gaurdaino, hamarkadaz-hamarkada, eskuz-esku landu dugun hari korda zahar horrek etorkizuna iruten jarraitzeko balio behar digulako, eta etorkizuna gure herriari jantzi berri bat lantzetik pasatzen delako. Bide honetan, azken urteotan garatutako oinarrietan aurrera egin nahi du LABek: inposizioak salatzeaz gain, Euskal Herriak behar duen hezkuntza sistemaren bidean urratsak ematea. Maiz adierazi dugun bezala, desobedientzia ez delako ezetza adieraztea soilik, bide propioa ere jorratu behar baita.Horregatik gaurdanik hasi nahi dugu iruten etorkizuneko euskal estatuak izan behar duen gona berria, gona gorria.

Hezkuntza hizpide, hausnarketak, zalantzak eta tresna eraginkorrak partekatzeko asmotan bakoitzaren errealitatean oinarriturik abiatu nahi dugu dinamika hau. Betiko topikoak garaitu eta hezkuntzaren gainean ikuspegi berri eta fresko bat osatzeko asmoz. Horregatik hezkuntza komunitatea osatzen dugun norbanako nahiz eragile ezberdinei zuzentzen gatzaizkizue zuen ekarpena ere funtsezkoa baita!

Izan ere, herri-ikuspegitik abiatutako tokian tokiko lan praktikoa funtsezkoa dela deritzogu. Eta elkarrekin urrats berriak emateko aukeran sinesten dugu (ikasleak, langileak, familiak zein herritarrak; haur hezkuntza, lehen hezkuntza zein bigarrenekoak; unibertsitatekoak, ikastetxe batekoak zein bestekoak, musika eskola zein bestelako eragileak).

Antolatu dugun dinamikaren helburuak honakoak dira:

• Euskal hezkuntzaren xedeez gaineko hausnarketa burutu.

• Hezkuntzaren baitan biltzen garenon arteko esperientziak ezagutu.

• XXI. mendeari so Euskal Herriak behar duen eskola ereduaren gaineko adostasunak bildu.

• Hezkuntza Sistema Propioaren bidean tresna eraginkorrak osatu.

Dinamika honek hezkuntzaren baitako objektu izatetik, subjektu izaterako jauzia ematea du xedea. Hezkuntzarekiko ditugun beharrak, nahiak, ametsak… egingarriak diren heinean, ez dugu uste modurik aproposena hezkuntza sailei so geratzea denik; eurak zer esango zain. Guk geuk, herritarrok ere burutu beharko genituzke hausnarketak eta eztabaidak, denon artean adosteko eta eraikitzeko Euskal Herriak behar duen hezkuntza eredua!

Ainhoa Etxaideren interbentzioa:

Iruten dinamikaren garrantzia azpimarratzea baino irutenen oinarriak azpimarratu nahi ditut. Hezkuntza nazio baten etorkizuna bermatzeko ezinbesteko tresna da. Halako hezkuntza halako Herria izango dugu. Hezkuntza garrantzitsua da eta ez gaude esku arrotzetan uzteko prest. Askotan ikasle, irakasle, guraso eta herritar bezala esan digute ze garantzitsua den hezkuntza, gure seme-alaben hezkuntza aukeratzen denean arduraz jokatzeko eskatu digute, baina hezkuntza nolakoa, nola antolatu eta nundik eraiki behar den erabakitzerako orduan bizkarra eman digute. Hezkuntza sistemaren eraikuntzan protagonista izan nahi dugu, eragile izan nahi dugu, ez gaude instituzio eta gobernuen esku uzteko prest.

Protagonista izango bagara, urrats bat eman dugulako da, gure ekimenez eta inori baimenik eskatu gabe. Ez dugu hezkuntza sistema berri bat egingo LOMCEaren inguruan, ezta LOMCEa hemen aplikatzeko mahai baten inguruan eseriko ere. Gure ustez, gure ekimenez denok batera urratsak emanez, desobedientziari daukan balioa emanez eta baimenik eskatu gabe irekiko dugu biderik emankorrena.

Askotan galdetu digute zein den aldarrikatzen dugun sindikalismo berritu hori. Gure ustez hau da, sindikalismoa langileekin egitea, etorkizunari begira egitea. Gure aldarrikapenek ibilbide gehiago dute herritar eta langileen artean instituzioetan baino. Tresnak eskaini behar ditugu aldarrikapen horien gainean urratsak emateko, praktika politiko eta sozial berriak irekitzeko. Hau da langileen zerbitzura dagoen sindikalismo bat eta ez agortuta dauden bestelako eremu batzuetan kateatuta dagoena.

Negoziazio kolektiboa lapurtu digute, interbentzio instituzionaleko esparruak antzuak dira. Beraz gure interlokuzioa, gure aldarrikapenak defendatzeko tresna eta markoak berreskuratuko baditugu horrelako dinamiketan indar egiten dugulako izango da.

Beraz hemendik aurrera tresna bat gehiago dugu esku artean.


Zer ari da gertatzen Auzitegi Nazionalean? - euskalerria.eus

Euskalerria Irratia 2016-02-10 08:21 kultura Iruñerria

"Kriminalizazio eta errepresio" estrategien inguruko hitzaldia eskainiko du Segurako 04/08 sumarioan auzipetua izandako Patxi Urrutiak, Zer ari da gertatzen Auzitegi Nazionalean? izenburupean, Zabaldin, gaur, 19:30ean.

Iraganeko gertakarien eta oraingoen berrikuspena eginen du. "Borroka latza izaten ari da, errepresioa, tortura eta espetxeratzeak, garestiak. Ezkerreko pertsona abertzaleek ordaindutako prezioa oso garestia izan den arren, haien gezurrak nabarmen geratzen ari dira". Kritiko aztertuko dute Euskal Herriko historia hurbila.

18/98 auzitik "aldaketa garrantzitsua" izan da, hitzaldiko antolatzaileen hitzetan, eta, horregatik, atzera begirako ariketa da prestatu dutena.


Hasiera :: Elikagaien Teknologia :: Instalazioak

-Planta pilotoa: 800 m2-ko gunea, hainbat sektoretako elikagaien ekoizpen, ontziraketa eta kontserbaziorako ekipo espezializatuez horniturikoa; esnekiak, haraki eta arrantza produktuak, eta plater prestatuak besteak beste.

-Laborategiak: analisi zerbitzuak burutzeko eta elikagai enpresetako berrikuntza prozesuei sostengua emateko beharrezkoak diren laborategi mikrobiologiko eta fisiko-kimikoak.

-Laborategi sentsoriala: elikagaietan kata desberdinak burutzeko homologaturiko laborategia:

. Kontsumitzaileengandiko onarpen frogak

.Diskriminazio frogak

.Adituen katak


Energia aurrezteko proiektua abian jarri dute eskualdeko zenbait eskolek | Geuria

Nerbioi-Ibaizabal eskualdean, Ugaoko, Zaratamoko eta Etxebarriko ikastetxeetan abiarazi dute Euronet 50/50 Max proiektua 2017/2018 ikasturtean.

Ugaoko eskolako jolastokia // Geuria

Nerbioi-Ibaizabal eskualdean, Ugaoko, Zaratamoko eta Etxebarriko ikastetxeetan abiarazi dute Euronet 50/50 Max proiektua 2017/2018 ikasturtean

Udaltalde 21 Nerbioi-Ibaizabal Jasangarritasun Bulegoak jakinarazi duenez, eskualdeko Haur eta Lehen Hezkuntzako hiru ikastetxeetan Euronet 50/50 Max proiektua jarri dute martxan. Hain zuzen ere, Ugaoko, Zaratamoko eta Etxebarriko eskoletan. Proiektuak ikastetxeetan energia aurreztea du helburu. Horretarako, pizgarri ekonomiko bat emango da helburua gauzatzeko. Hau da, ikasleek, irakasleek eta irakasleak ez diren langileek energia aurrezteko hartutako neurriei esker, aurreztutakoaren %50a hezkuntza-zentroari itzuliko zaio, finantza-ordainketaren edo konpentsazio-neurrien bidez. Gainerako %50a Udalaren fakturazio ekonomikoan igarriko da, Udalak berak ordaintzen baititu fakturak. Laguntza teknikoa emateko xedearekin, Galemys S.L. enpresa kontratatu du Udaltalde 21ek.

50/50 metodologiak bederatzi pauso planteatzen ditu. Horien bitartez, erabiltzaileek energia kudeatzeko prozesuan modu aktiboan parte har dezaten lortu nahi da, baita ingurumenarekiko errespetuzko jarrera izan dezaten ere. Hauek dira bederatzi puntuak: talde energetikoa sortzea; aurretiko ibilbide energetikoa egitea; ikasleen ezagutza handitzea eta sentsibilizatzea; ibilbide energetikoa; datu energetikoak eta inkestako datuak lortzea; eskolaren ekintza plana egitea; informazio kanpaina abiatzea; inbertsio txikia eskatzen duten neurriei buruzko txostena egitea; eta arrakastak eta aurreztutako dirua komunikatzea.

Proiektua 2017-2018 ikasturtean garatuko da Nerbioi-Ibaizabal eskualdean eta emaitzak 2018ko abenduan jakinaraziko dituzte. Proiektua zabalik egongo da, hurrengo ikasturteetan eskola gehiagok parte har dezaten.

Europar Batasunetik

Euronet 50/50 Max proiektua Europar Batasunak sustatzen du, Europarentzako Energia Adimendua programaren barruan. Programa Alemanian jarri zuten abian eta ondoren beste 13 herrialdetara hedatu dute. Bizkaiko Foru Aldundiak ekimena sustatu du, eta Bizkairako Energia Iraunkorreko Estrategia 2020 markoaren barruan sartu du. Orain arte, Euronet 50/50 Max proiektuari esker, energia aurreztea eta CO2 emisioak murriztea lortu da, 500 eskola baino gehiagotan jokamoldea aldatzeko ekintza zehatzen bidez.

Sailkatuta: Energia, Euronet 50/50 Max, Udaltalde 21

Arrigorriagako trantsizio energetikorako plana osatzeko galdeketa egingo diete herritarrei

Txekia eta Letoniako ikasleek Erasmus+ programan parte hartu dute Zeberioko Zubialde eskolakoekin

Auto elektrikoak kargatzeko guneak eta plaka fotovoltaikoak jarri gura ditu Arrigorriagak 2023an


erakusketa etiketa duten artikuluak

Litografia XIX. mende hasieran sortutako grabatu teknika berria izan zen. Alemanian eta Frantzian garatu zen aurrena, gero Europa guztian zehar zabaltzeko. Gurean Tolosako udalak erabili zuen lehenengoz. Zumalakarregi Museoan joan den urtean erakutsi genuen lehenengo euskal pieza litografiko hau, "San Luisen Ehun Mila Semeak" erakusketan.

Madrilgo Erret Jauregian "Goya y el Infante Don Luis: el exilio y el reino" erakusketa ikusgai dugu. Bertan Goya gaztearen lan zoragarriez gain, Luis Paret y Alcazar artistaren pintura esanguratsu ugari ikusteko aukera paregabea dugu. Zumalakarregi Museoan bere lanak aspaldi estimatzen ditugunez, erakusketa honen berri dakarkigu sarrera honetan


[BIDEOA] Adinekoen soinketa taldekoak ez daude geldirik egoteko | danbolin

[BIDEOA] Adinekoen soinketa taldekoak ez daude geldirik egoteko

— 2020-04-30

Konfinamendua hasi zenetik egunero bidaltzen dizkie Mikel Irure kiroldegiko langileak ariketak WhatsAppez Zestoa, Arroabea eta Aizarnako adinekoen soinketako taldeetako kideei. Bideo bilduma honetan ez daude denak, baina, denen izenean egina dago lana. Animo!

https://danbolin.eus/wp-content/uploads/2020/04/VID-20200430-WA0065.mp4

Previous Article 186. Danbor soinuak Zestoan

Next Article Arrautza kaxez eginiko maskarak eta paperezko haize-errota


Jautarkol, Egilea hemen ZUZEU

Jautarkol

Gazteok euskararekin bat Euskararen Nazioarteko Eguna den honetan, eta Zer egin dezaket nik euskararen alde? adierazpenera atxikirik, kolore desberdinetako gazteok, euskararen jiran bilduta, elkartas...

Arabako Arkeologia Objektuak VI: La Hoyako kutxatxoak, eszisio bidez apainduak

[Paperezko Itsasoa #Podcast] Akhenaton: faraoi heresea

Azkena gure alde

Aste nagusia: lapurreta eta erasoak


Sonia Díaz de Corcuera – Seguridad Vial Euskadi

Eusko Jaurlaritzaren Segurtasun Saila

Gizarte eta Komunikazio Zientzietako lizentziaduna (UPV/EHU) da, eta Kudeatzailetzako Bikaintasuneko MBA egin du Deustuko Unibertsitatean eta Mondragon Unibertsitatean. 2016ko Abenduaren 27az gero, Eusko Jaurlaritzaren Segurtasun Saileko Trafikoko Zuzendaria da

20tik gora urte daramatza Kazetaritzaren eta Komunikazioaren kudeaketaren arloan, nola irratian, hala telebistan zein prentsa idatzian. Madrilgo Cadena Ser Radio, Cadena SER Gasteiz, EITB Taldea (Radio Vitoria, Euskadi Irratia eta ETB), Tokiko telebista Gasteizen, El Periódico de Alava-Arabako Egunkariaren zuzendaria, El Progreso de Galicia Taldeko telebista zuzendaria, prentsa bulegoak, Arabari buruzko argitalpenak, etab.

Baskonia eta Alaves Taldearen 5+11 Fundazioko gerentea.

Arabako Merkataritza, Industria eta Zerbitzuen Ganberako ekimenen antolakuntza eta komunikazioaren arloan aritu izan zen.

Komunikazioaren arloko Euskalnews Komunikazio SL enpresaren zuzendaria izan zen.

OTHER SESSIONS BY Sonia Díaz de Corcuera

Hitzaldia 3


1936ko Ezkurdiko bonbardaketa eta haren ondorioak aztertuko dituzte Durangon | herria | GAUR8 - mila leiho zabalik

1936ko Ezkurdiko bonbardaketa eta haren ondorioak aztertuko dituzte Durangon

1936ko irailaren 25ean Ezkurdin izandako frankisten bonbardaketa eta horren ondorengo gertakariak aztertzeko eta gogoratzeko ekitaldiak antolatu dituzte Gerediaga Elkarteak eta Durango 1936 Kultur Elkarteak.

1936ko Ezkurdiko bonbardaketaren inguruko oroimen ekitaldiak iragartzen dituen kartela, irudian. (Gerediaga Elkartea)

Gerediaga Elkarteak eta Durango 1936 Kultur Elkarteak antolatuta, 1936ko Ezkurdiko bonbardaketa eta ondorengo gertaerak aztertu eta gogoratzeko ekitaldiak izango dira udalerri bizkaitarrean datorren astean.

«Irailaren 25eko Ezkurdiko bonbardaketan hildako hamabost milizianoak, egun berean mendekuz Durangoko hilerrian hildako 22 durangarrak eta ondoko urteetan faxismoak epaituak eta gertaeren errudun hartuz hildakoak» gogoratu nahi dira, azaldu dute antolatzaileek ohar batean.

Gertaera haiek argitzeko bi ekitaldi izango dira hilaren 21etik aurrera. Egun horretan bertan, Jon Irazabal, Pedro Barruso eta Jimi Jimenez adituek «bonbardaketaz eta fusilamenduaz» arituko dira mahai inguru batean, San Agustin Kulturgunean, 19.00etatik aurrera.

Oroimen ekitaldia, 25ean

Irailaren 25ean, bestalde, aipatutako gertakarietan izandako hildako guztiak oroitzeko ekitaldia antolatu dute Ezkurdiko Plazan, 12.00etan.

«Lehenengoz 1936ko irailaren 25ean gertatutakoa eta horrek izandako ondorioak modu bateratuan eta izan ziren moduan azaltzeko ariketa egingo dugu Gerediaga Elkarteak eta Durangoko 1936 Kultur Elkarteak», adierazi dute elkarte biek.

Ekimenarekin memoria historikoan sakontzen jarraitzeko urrats berri bat eman nahi dutela nabarmendu dute.


23:43, 8 apirila 2009ko berrikusketa

00:46, 5 urtarrila 2009ko berrikusketa (aldatu)

23:43, 8 apirila 2009ko berrikusketa (aldatu) (desegin)

'''Abu Rawash''' [[Giza (Egipto)|GizaGizatik]]tik zortzi kilometro iparraldera aurkitzen da, [[piramide (eraikuntza)|piramide]] bat aurkitzen den [[Egipto]]ko iparraldereneko tokia delarik, gaur egun hondakinetan dagoen piramidea, [[Keops]]en seme eta oinordeko izan zen [[Dyedefra]]ren piramidea (laugarren piramidea bezala ezagutzen dena).

[[Kategoria:Egipto]][[Kategoria:Antzinako Egipto]]▼

▲[[Kategoria:Egipto]][[Kategoria:Antzinako Egipto]]

"https://eu.wikipedia.org/wiki/Berezi:MobileDiff/1043184"(e)tik eskuratuta


Txoizu Egosie

ARABA EUSKARAZ 2014

Egilea: Ibahi Ibarreta ordua: 00:40 0 iruzkinak

Mugan bizi, bizi.

Lema honek azaldu nahi duena da gure mugan euskara bizi dela eta ez hori bakarrik, bizi-bizirik dagoela, bai urte askotan zonaldeko ikastolek egindako lanaren ondorioz, bai erakunde, elkarte, euskaltegi, bertso eskola... ezberdinetatik egindakoari esker.

Azken urteotan mugimendu desberdinak sortzen ari dira non ikusten ari garen, nahiz eta kokapen geografikoa dena izan, egunez egun euskararen presentzia handiagoa dela.

2014rako prestatutako ideia grafikoa askeagoa eta unibertsalagoa gogoetatu dugu beste urtetakoa baino. Azken finean, logoak izenpetuta daramatzan hitzetan lekukotasuna agerian uzten digute.

Txoriak, herria, ikastola eta bertako gizartea irudikatzen ditu; bertzalde, loreak, altxorra, seiburua, hizkuntza eta hezkuntzaren ikur, txoriaren mokoan agertzen da.

Txoria, aske, mugan bizi, bizi.

Marrazki figuratiboa, trazo azkarrean irudikatua, bizia, alaia, leloarekin bat datorrena. Eskuz idatzitako testuak lagun dituena.

Irudi estetikoa, positiboa, baikorra eta hainbat euskarrietan estetikoa eta salgarria gera daitekeena.

Egilea: Ibahi Ibarreta ordua: 00:31 0 iruzkinak

Egilea: Ibahi Ibarreta ordua: 01:09 0 iruzkinak

4. ariketa - ZUZENKETA

Zure BLOG-eko egile bezala gehitu nauzu! !

Orain mesedez, zure blog-eko egileen zerrendatik ezabatu! !

Egilea: Aideko ordua: 01:15 0 iruzkinak

Salvados programa - Segurtasun Informatikoa

Kontuz ibili behar zarela egiten duzunarekin eta sartzen zaren tokietan, arriskutsua izan daitekelako.

Egilea: ibai ibarreta ordua: 10:53 0 iruzkinak

Ikaslea bizitzarako prestatzeko materiala

Ikastolen Elkartearen eta Ikaselkarren artean Eki proiektu berritzailea sortu dute. «Edozein bizitza egoeratan moldatzeko gai izatea lortu behar du ikasleak», eta xede horrekin ari dira pedagogoak materiala prestatzen.

URTZI URKIZU - DONOSTIA

Bertsolariak amaiera pentsatzen du lehenbizi, eta horren arabera eraikitzen ditu gaiari jarritako bertsoak. Ikaselkarrek sortutako Eki proiektuan antzeko formula erabili nahi dute. Azken helburua planteatu dute: ikaslearen irteera profila. Helburu hori gauzatzeko hezkuntza prozesu osoa eraikitzeko gero. Zer ikasle mota prestatu nahi duten definitzen du irteera profilak.

Mikele Aldasoro eta Xabier Garagorri irakasle eta pedagogoek «Euskal Herrian eta munduan bizitzeko beharrezkoak diren oinarrizko gaitasunak» eskuratzen laguntzeko tresnak sortu dituzte, bereziki irakasleen eskuetan jartzeko. DBHko lehen mailarako dira argitaratuko dituzten lehen materialak; datozen urteetan iritsiko dira beste ikasturteetarako prestatutakoak.

«Integrazioaren pedagogiaren eredua hartu dugu», azaldu du Aldasorok. «Oinarrizko gaitasunen garapena nazioarteko eskakizun bat da. Guk eskakizun hori euskal ikuspegitik gauzatu nahi dugu. Lehen aldiz egiten den zerbait da». Lovaina Unibertsitateko BIEF taldeko Xavier Roegiers izan dute gidari lanetan.

Oinarrizko gaitasunak garatu dituzte, baina «ikaslearen irteera profila definituz». Ikaslearen irteera profila iparra izanik, praktikara ekartzeko erronka «euskal ikuspegitik» egiten dute Ekiko ikasmaterialek.

Gaitasunak uztartuz

Xabier Garagorrik nabarmendu du ikasmaterialak lanabesak edo tresnak direla. «Balioa dute, horiek erabiliko dituztenentzat baliagarriak badira. Hezkuntza erronka nagusiei erantzuna eman nahi diegu». Ikaslea «bizitzarako prestatzea» da proiektuaren erronka nagusia. Euskal curriculumaren ereduaren arabera, oinarrizko gaitasun orokorrak honako hauek dira: pentsatzen eta ikasten jakitea, komunikatzen jakitea, elkarrekin bizitzen jakitea, norbera izaten jakitea, eta egiten eta ekiten jakitea. «Oinarrizko gaitasun horiek garatzea litzateke erronka». Badira beste gaitasun batzuk ikas-arloekin lotuta: hitzezko eta literaturazko gaitasuna, teknologikoa, matematikakoa, arte komunikaziokoa, plastikakoa, gizarte zientzietakoa, natura zientzietakoa eta tutoretza-orientaziokoa. «Oinarrizko gaitasun orokorrak arlo guztietan uztartu ditugu. Hori da gure ekarpen handienetakoa», esan du Aldasorok.

Garagorriren arabera, Eki proiektuko ikasmaterialen beste ekarpen bat da gaitasunak euskal curriculumaren kultur ibilbidean uztartuta garatzea. «Gaitasunak lantzeko testuingurua euskal curriculuma da. Euskal Herriko erronka garrantzitsu bat da galdetzea zer izan nahi dugun elkarrekin. Horren erantzuna ematen du curriculumak».

Aldasorok argitu du testuinguruaren ezaugarrietako bat euskara dela. «Euskara ardatz duen lanketa proposatzen dute materialek. Ikasle euskaldun eleaniztunak nahi ditugu. Horrenbestez, euskara, gaztelania eta ingelesarekin curriculum integratua egin behar dugu. Hizkuntza bakoitza ez doa modu bakartuan. Gainera, ikas-arlo guztietan txertatu dugu hizkuntza gaitasunaren garapena bideratzeko aukera».

Arlo guztietarako komuna den unitate didaktikoaren egitura bera sortu dute. Hasieran, egoera bat dago. Ekintza planifikatu egiten da ondoren. «Edukiak ikasten dira, baina, lehen, edukiak helburu soil ziren. Orain, bitarteko izango dira bizitzan erabili ahal izateko». Ikasitakoa bizitzako egoeretan erabiltzen ikastea funtsezkoa da Aldasoro eta Garagorrirentzat. «Osagai hori gakoa da. Eta hezkuntzan berrikuntza dakar».

Udaberri honetan DBHko irakasleekin landuko dituzte materialak. Aldasororen hitzetan, «hezkuntza paradigma berri baten aurrean gaude, eta irakasleen prestakuntza ere egin beharko dugu». Gurasoekin ere gaitasunak landu behar direla uste dute.

Egilea: ibai ibarreta ordua: 00:14 0 iruzkinak

Ongi etorri guztoi!

Egilea: ibai ibarreta ordua: 05:19 0 iruzkinak

Araba Euskaraz 2014

Txoizu egosie guztoko duzu?

Blogger Apunteak

IKASLETXOKOA

Ibahi Ibarreta

Copyright 2011 Txoizu Egosie. Powered by Blogger

Blogger by Blogger Templates WP by Wpthemescreator


"EH Bildu, EAJ eta PSE-k negoziazio kolektiboei buruz lortutako akordioak ez du inolako eraginkortasunik" — ELA Sindikatua

"EH Bildu, EAJ eta PSE-k negoziazio kolektiboei buruz lortutako akordioak ez du inolako eraginkortasunik"

"EH Bildu, EAJ eta PSE-k negoziazio kolektiboei buruz lortutako akordioak ez du inolako eraginkortasunik" Joan den astean Legebiltzarrean hiru alderdiek negoziazio kolektiboei buruz lortutako akordioa kritikatu du Joseba Villarreal, ELAko negoziazio kolektiboetarako arduradunak info7 irratian. Bere iritziz "inolako konpromiso praktikorik suposatzen ez duten adierazpenak" dira. http://www.ela.eus/eu/albisteak/eh-bildu-eaj-eta-pse-k-lortutako-akordioak-ez-du-inolako-eraginkortasunik http://www.ela.eus/eu/albisteak/eh-bildu-eaj-eta-pse-k-lortutako-akordioak-ez-du-inolako-eraginkortasunik/@@download/image/villarreal.jpg

Joan den astean Legebiltzarrean hiru alderdiek negoziazio kolektiboei buruz lortutako akordioa kritikatu du Joseba Villarreal, ELAko negoziazio kolektiboetarako arduradunak info7 irratian. Bere iritziz "inolako konpromiso praktikorik suposatzen ez duten adierazpenak" dira.

Entzun elkarrizketa osorik


Ekimena 1. Erakunde arteko eta EAEko eragile pribatuekiko lankidetza eta koordinazioa indartzea koordinazio- organo desberdinen bidez (Euskararen Aholku Batzordea eta HAKOBA). - Gobernu Programa

Ekimena 1. Erakunde arteko eta EAEko eragile pribatuekiko lankidetza eta koordinazioa indartzea koordinazio- organo desberdinen bidez (Euskararen Aholku Batzordea eta HAKOBA).

Euskararen Aholku Batzordea bildu da, Iñigo Urkullu lehendakaria buru dela. Euskararen Nazioarteko Eguna dela eta, Eusko Jaurlaritzak hiru foru aldundiek, hiru hiriburuetako udalek, EUDELek eta UEMAk adostutako adierazpen instituzionala irakurri du Lehendakariak: 2020ko Euskararen Nazioarteko Egunerako Adierazpena.

Euskararen Aholku Batzordearen Batzorde Osoaren egungo osaera jakinarazi da.

Batzorde Berezi bat eratu da Euskararen Aholku Batzordearen barruan, ESEP ordezkatuko duen estrategia berri bat lantzeko prozesuari ekiteko.


Eliteetan, Olatz Arrizabalagak eta Naroa Agirrek azkenean lortu dute elkarrekin lehen mailako txapelak eskuratzea

Irailaren 24an III. San Migel Xare Irekiko finalerdiak izango dira, eta 26an berriz I. Gazteak Xare Irekikoak

24 eta 30 irabazi zion Urrizari Buruz Burukoaren final handian


Bihar Tolosako Kultur Etxean Mintzanet aurkeztuko dugu | Mintzanet

Gainera, Kike Amonarriz eta Pantzo Hirigaraik “Bidaso, biga so: Irri iparrak eta hego erak” hitzaldi umoretsua eskainiko dute 19:00etan

Bihar, martxoak 5, saio berezia egingo dugu Tolosako Kultur Etxean, Trianguloa plazan. Kike Amonarriz eta Pantzo Hirigaraik “Bidasoa, biga so: Irri iparrak eta hego erak” mintzaldia eskainiko dute 19:00etatik aurrera, eta ondoren Sarearen bidez euskara praktikatzeko aukera eskaintzen duen Mintzanet proiektua aurkeztuko du Ritxi Lizartzak.

“Zergatik ari dira baxenabartarrak dragatzen, arabarrak ligatzen ari diren bitartean? Ba al dugu elkarren berri?” bezalako galderei erantzuna topatzen saiatuko dira Amonarriz eta Hirigarai, beti ere umorea nagusituko delarik.

Hitzaldiaren ostean, Lizartzaren eskutik proiektua aurkeztuko dugu. Gainera, Uztaritze eta Tolosa senidetuta daudenez, Kike eta Pantzoak saio motz bana edukiko dute zuzenean bi uztariztarrekin. Modu honetan, senidetze honetan gure plataformak ematen duen aukera erakutsiko dugu.

Azkenik, Rocio Korta eta Mila Altunaren bideoa ikusteko aukera paregabea izango dute bertaratuek (ikusteko hemen klikatu).

Lekua: Toloako Kultur Etxea, Trianguloa plaza.

Eguna: Martxoak 5, osteguna.

Beraz, arratsalde aparta izango delakoan, bertara gerturatzera gonbidatzen zaituztegu.


EREIN - Hezkuntza-plataforma: Pasahitza ahaztu duzu?

Pasahitza lehengoratu

Zure pasahitza leheneratzeko, sartu plataformara kidetua duzun helbide elektronikoa. Zure pasahitza berrestea baimenduko dizun posta elektroniko bat bidaliko dizugu.

Plataformara atxikitua dagoen helbide elektronikorik ez baduzu, eskatu pasahitza zure irakasleari

© EREIN


Nontzeberri :: Posta zerrenda

Nontzeberriren posta zerrendaren bitartez, asteroko buletina eta noizbehinka webgunearen jarduerarekin loturiko informazioak jasoko dituzu. Zure izen-ematea behin jasota, mezua bidaliko dizugu zehaztu duzun helbide elektronikoan harpidetza konfirma dezazun.

Onartu / Aceptar Informazio legala eta Pribatutasun politika onartzen ditut. *

Zure izena eman eta buletina pertsonalizatu ahal izango duzu

Hemendik aurrera gure ohiko zozketak sare sozialetan egingo ditugu. Segi gurekin!


irudimagikoakzinematik | Irudi magikoak zinematik | 2 orrialdea

Egilearen artxiboa: irudimagikoakzinematik

Kategoriak Sailkatu gabea | Utzi erantzuna

2017-06-02-n irudimagikoakzinematik-kargitaratuta

Bi munduren artean

Zuz. : Olivier Assayas

Aktoreak: Kristen Stewart, Lars Eidinger, Sigrid Bouazi

Herr. : Frantzia (2016)

Joan den asteko No se decir adios-ek hilzorian dagoen pertsona bati agurra emateko zailtasunak erakusten zuen. Aste honetakoak, berriz, hil ostean hemen gaudenok joandakoarekin dauzkagun harremanak azaltzen ditu. Aurreko astekoa film errealista bazen, oraingoa thriller eta zinema fantastikora hurbiltzen da, zinema frantziarraren ukitu intelektualarekin. Inork ez daki zehatz-mehatz bizitzaren ondoren zer dagoen. Beste bizitza bat dago? Hildakoen izpiritua gurekin geratzen da denboraldi baterako? Izpirituak existitzen dira ala gure buruan sortutakoak dira? Eta, egia bada, posible da eurekin komunikatzea? Galdera horiek suspensearekin nahasten dira. Kristen Stewartek modelo famatu batekin egiten du lan. Jantzi behar dituen arropak eta bitxiak aukeratzen laguntzen dio. Neskaren anaia bikia duela hiru hilabete hil zen. Biek ahalmen paranormalak zituzten, eta anaia berarekin kontaktuan jartzea espero du. Bestalde, pertsona misteriotsu bat berarekin harremanetan jartzen da telefonoz. Hilketa bat ere egongo da. Zuzendariak, denbora guztian, Stewartek egiten duen pertsonaiaren jarraipena egiten du. Laneko harremanak, ezezagunarekin sortzen den joko kezkagarria, fenomeno paranormalak eta hilketarekin dituen arazoak. Ez du dena argitzen, ikusleak, bere interpretazioa egin dezan.

2017-05-26-n irudimagikoakzinematik-kargitaratuta

Zuzendaria. : Lino Escalera.

Aktoreak: Nathalie Pozas, Lola Dueñas, Juan Diego

Herr. : Espainia (2016)

Inork ezin du heriotzatik ihes egin. Oso momentu latzak eta mingarriak izaten dira maite dugun pertsona bat gaixotzen ikustea, eta, are gehiago, gaixotasunak sendabiderik ez duenean. Lino Escalerak prozesu honetan gertatzen diren pausoak azaltzen ditu: gaixotasuna ezagutu, sendatzeko ahaleginak egin, gertatu behar dena onartu eta azkeneko agurra eman. Kasu honetan, aitaren eta bi alaben istorioa da. Ezkonduta dagoen alabarekin bizi da aita, Almeriako herri batean. Beste alaba Bartzelonan bizi da. Bi alabak berriz elkartuko dira aitaren prozesua bideratzeko. Horrela, hiru pertsonaien izaera ezagutzen joango gara. Ez zaigu informazio askorik emango pertsonaien iraganari buruz. Garrantzitsuena oraina da. Halako egoeretan pertsonaien portaera erakustea. Aita nolakoa den ikusiko dugu, baina, batez ere, bi alaben nortasunak ezagutuko ditugu. Bartzelonan bizi den alaba negozio emakumea da, baina ez da kapaz besteekin harremanak izateko, ez du orekarik eta bere buruari kalte egiteko joera du. Beste alabak, lasaiagoa, gozoagoa dirudi, baina, agian, bizitzako zailtasunei aurre egiteko indartsuagoa da. Zuzendariak elipsiak erabiltzen ditu. Drama modu neurtuan azalduta dago, hiru aktoreen lan bikainaren laguntzarekin. Oso ondo islatzen dituzte pertsonaien sentimenduak.

2017-05-21-n irudimagikoakzinematik-kargitaratuta

Fintasuna eta ikusgarritasuna

Zuzendaria. : Ridley Scott

Aktoreak: Michael Fassbender, Katherine Waterston, Danny Mcbride

Ia 38 urte pasa dira Ridley Scottek Alien zuzendu zuenetik. Beste zuzendari batzuek jarraitu dute Scottek zabaldutako bidea, berriro jatorrizko zuzendariaren eskuetara bueltatu arte. Eta bai, badira espazioan arriskuan dagoen tripulazio bat, munstro beldurgarriak eta androideak, baina, hala ere, bi filmen arteko diferentziak nahiko nabarmenak dira. Lehena lan fina izan zen. Osagai gutxirekin lan kezkagarria eta klaustrofobikoa lortu zuen. Dena espazio-ontzi baten gertatzen zen. Zazpi bidaiari euren bizitzagatik borrokatzen, munstro baten aurka. Munstroaren agerraldiak murriztuagoak ziren, eta, askotan, horren agerpena sumatzeak tentsio ikaragarria sortzen zuen. Oraingo honetan, Scottek, batez ere, ikusgarritasuna bilatu du, eta esan behar da helburua lortu duela. Alien Covenant ikuskizun dibertigarria eta nabarmena da. Denetik dauka gehiago: tripulazioa, munstroa, androideak eta paisaia desberdin gehiago. Istorioaren izar nagusiak bi androide dira. Cainen eta Abelen eta Nemo Kapitainaren eta Frankensteinen itzalak antzematen dira. Eta honekin batera, sarraskiaren barnean badago umore trufariaren ukitua. Igartzen da zuzendaria duela urte batzuk Hannibal Lecterren mundura hurbildu zela. Oraingoan, Alien filmetara bueltatzen da lan entretenigarria burutzeko.

Incierta gloria

2017-03-24-n irudimagikoakzinematik-kargitaratuta

Bizitzak zauritutako pertsoianak

Zuzendaria. : Agusti Villaronga

Aktoreak: Nuria Prims, Marcel Borrras, Oriol Pla

Agusti Villarongaren filmak ikusi dituenak –Tras el cristal, El mar, Pa negre–… badaki, bere unibertsoan, giro kaltegarria nagusitzen dela. Pertsonaien arteko harremanak oso bereziak izaten dira: erakarpena eta higidura, amodio eta gorrotoa nahasten dira. Eta ederki moldatzen da kontatzen dituen istorioetan, gizakiaren alde basatia eta aztoratzailea erabiliaz, ukitu lirikoa duten film itogarriak sortzeko. Aipatutako ezaugarriak Incierta gloria-n agertzen badira ere, gaiak eta pertsonaiak ezagunak egiten zaizkigu. Villalongak erabiltzen duen tonua dotorea da, baina neurritsuagoa eta urrunagoa. Filma Espainiako gerran kokatzen da, Aragoiko gerra-lekuan, hain zuzen ere. Istorioan goranahia, amodioa, irrika, laguntasuna, gorrotoa eta biziraupena nahasten dira. Herri txiki baten, alargun bat, herrikoen mesprezuak gainditu ostean, hango jabe bihurtu da. Bartzelonatik etorritako ofizial bat alargunarekin sorginduta geratzen da. Hark Bartzelonan utzitako emazteaz eta semeaz arduratzen den lagun min bat du. Sortzen diren istorioek Carmenekin eta Salomérekin badute antz apur bat. Bizitzak guztiak zauritu ditu, eta bakoitzak modu ezberdinean erantzuten du. Baina, azken finean, alde onak baditu bere itzalak eta txarrenak argiak. Horiek filmaren azken eszenan ikusiko dira.

Mother!

The disaster artist

Ana, mon amour

La seducción


UEU, Egilea hemen ZUZEU

ALDIRI, arkitekturari buruzko euskarazko lehen aldizkaria kalean

Arkitektura euskalduna sustatzeko sortu da ALDIRI. ARKITEKTURA ETA ABAR. Aldi berean, iritzi eta kritiken banaketaren foroa bihurtzeko asmoa duen ekimena ere bada. Jorratuko diren gaiak, best...

Gaur: Giza Eskubideen Europako Auzitegia Udako Ikastaroetan mintzagai

Uztailaren 7an Baionako IUTen izango da mintegia, eta auzitegiaren lanaren berri emateaz gain, aste honetan Alderdien Legearen inguruko erabakia ere komentatuko da. Mintegian parte hartu nahi duenak i...


Ipuin erotikoen lehiaketa martxan — Gaztezulo

Ipuin erotikoen lehiaketa martxan

Ipuin erotikoen lehiaketa martxan https://www.gaztezulo.eus/albisteak/ipuin-erotikoen-lehiaketa-martxan https://www.gaztezulo.eus/albisteak/ipuin-erotikoen-lehiaketa-martxan/@@download/image/2008447738kartela.jpg

Basauriko Euskarabila Elkarteak eta Txalapartak antolatutako 13. Ipuin Erotikoen Lehiaketa martxan da, eta interesa dutenek apirilaren 21era arteko epea dute lanak aurkezteko.

Aurten ere Euskarabila Elkarteak antolatutako ipuin erotikoen lehiaketa martxan da. Lehiaketara lanak aurkezteko azken eguna apirilaren 21a da. Lanek 2 orrialde eta 10 orrialde arteko luzera izan behar dute, eta Euskarabila elkartera bidali behar dira: Euskarabila elkartea, 146 Posta Kutxa 48970 Basauri edo euskarabila@topagunea.com helbide elektronikora.

Lehiaketaren irabazleak 500 euro bereganatuko ditu, eta bigarrenak 300 euro. Basauriar batek bidalitako ipuin onenak ere saria jasoko du: 200 euro.


BILBOKO UDAL MUSIKA ETA TXISTU BANDEK 8 KONTZERTU ESKAINIKO DITUZTE ABUZTUAREN 7TIK 28RA – Bilbao Kultura

Home » Berriak » Bilbao Kultura @eu, Bilbao Kultura @eu » BILBOKO UDAL MUSIKA ETA TXISTU BANDEK 8 KONTZERTU ESKAINIKO DITUZTE ABUZTUAREN 7TIK 28RA

BILBOKO UDAL MUSIKA ETA TXISTU BANDEK 8 KONTZERTU ESKAINIKO DITUZTE ABUZTUAREN 7TIK 28RA

Musika emanaldiak abuztuko ostiral guztietan izango dira, eta Udalak prestatutako eta uda honetan hirian aisialdi eta kulturako 150 jarduera baino gehiago biltzen dituen #BilbaoUda2020 ekimenaren barruan daude.

Musika bandak 4 kontzertu eskainiko ditu Areatzako kioskoan, 19:00etatik aurrera.

Txistulari bandak, berriz, 12:00etatik aurrera hiriko hainbat gune bisitatuko ditu, hala nola Errekalde plaza, Joan XXIII Aita Santuaren plaza, Arriaga Plaza eta Ertzila kaleko oinezkoentzako gunea.

Bilbon abuztuko ostiral guztietan izango dira musika emanaldiak. Abuztuaren 7tik 28ra bitartean, Bilboko Udal Musika Bandak eta Bilboko Txistulari Bandak, Udalak prestatutako eta uda honetan hirian aisialdi eta kulturako 150 jarduera baino gehiago biltzen dituen #BilbaoUda2020 programaren barruan dauden, 8 kontzertueskainiko dituzte.

Programak egungo egoerak gehien kaltetu dituen lanbide-sektoreetan COVID-19aren ondorioak arintzea du helburu.

Musika Bandaren kontzertuei dagokienez, 45 musikarik baino gehiagok 4 kontzertu eskainiko dituzte. Emanaldi guztiak Areatzako Kioskoan izango dira, 19:00etatik aurrera.

← BILBOKO UDALAK ANTOLATUTAKO 2020KO BILBAINADEN XXXII. LEHIAKETAK BADITU IRABAZLEAK

UDALAK “PROIEKTUEN POLTSA” BAT SUSTATUKO DU IKUS-ENTZUNEZKOEN ETA ZINEMATOGRAFIAREN SEKTORERAKO, BILBOREN SUSTAPENA ERAGITEARREN →


Bizkaia.Eus: - Erakundeentzako Diru-laguntzak

Erakundeentzako Diru-laguntzak

Emakumeak babesteko eta Familientzako Laguntza

Bizkaiko Foru Aldundiak diru-laguntzak ezartzen ditu urtero gizarte zerbitzuak ematen dituzten erakundeentzat, bere eskumenen eremuan. Horretarako «Emakumea eta Familia» delako kolektiboa gizarteratzeko jarduerak egiteko diru-laguntzen deialdi publikoa irekitzen du, irabazteko asmorik gabeko erakundeen partaidetza eta lankidetza sustatzeko xedearekin, hain zuzen ere. Gainera, ez da ahaztu behar diru-laguntza publikoek, bidezkoa denean, gizonek eta emakumeek aukera berak edukitzea sustatu behar dutela, haien arteko desberdintasunak ezabatu eta berdintasuna bultzatuta, hartarako baliabideak jarrita.

Honako jarduera hauek egiteagatik jaso daiteke dirulaguntza:

Familiari buruzko gaietan:

Arrisku-egoeran dauden familien prebentzioa eta gizarteratzea bultzatzera bideratutako jarduerak.

Ezkontza edo bikote-hausterik gabeko kasuetan eta guraso bakarreko familietan espezializatutako familia-bitartekaritzako zerbitzuak, bizikidetza-arazoak saihesteko eta arintzeko helburua baldin badute.

Emakumeei buruzko gaietan:

Arrisku-egoera eragiten dieten gizarte-arazo bereziak dituzten emakumeentzako lege aholkularitzako zerbitzuak.

Sustatu, gaitu, trebatu, sentsibilizatu eta dibulgatzeko jarduerak, baldin eta arrisku-egoeran dauden emakumeen kolektiboaren gizarteratze osoa bilatzen badute.

Mendekotasuna duten senideak zaintzeaz arduratzen diren zaintzaile ez profesionalentzako laguntza jarduerak.

Diru-laguntza jaso duten erakundeek Bizkaiko Foru Aldundiaren 41/2017 foru dekretua, martxoaren 21koaren 15. artikuluan zehazten diren agiriak aurkeztu behar dituzte 2018ko martxoaren 31 baino lehen Dekretu honen bidez, Enplegua, Gizarte Inklusioa eta Berdintasuna Sustatzeko Sailak irabazteko asmorik gabeko erakundeei 2017. urtean emakume eta familiari buruzko gaietan norgehiagoka araubidean emango dizkien diru-laguntzen oinarri arautzaileak eta deialdia onesten dira.

41/2017 Foru Dekretua, martxoaren 21ekoa (6596 Kb.)

Emakumeak Babesteko eta Familiei Laguntzeko Zerbitzua

Eskabideak aurkezteko tokia eta kontsulten erantzunak

Programa informatikoa eta instalatzeko jarraibideak


Metodologia - Haur Hezkuntza - Hezkuntza etapak - Paz de Ziganda

• Gaitasunen garapenean oinarritua. Pertsonaren gaitasun orokorren (gaitasun kognitiboak, oreka pertsonalezkoak, motorrak, komunikatiboak eta gizarteratzekoak) garapena lehenetsi egiten du proiektuak, horiek baitira haurraren garapen orekatuaren eta ezagutzaz jabetzearen oinarriak. Gaitasunak era globalizatuan jasotzen dira, eduki moten aldibereko lanketa bermatuz.

• Ikaskuntza esanguratsuaren eta ikasle aktiboaren bila. Haurraren bizipenean, esperientzian eta jolasen testuinguruan txertatutako ikas-prozesua, haurra gatazka kognitiboen aurrean jarri eta ikaskuntzaren eraikuntza autonomoa eta konpartitua bultzatuz.

• Aniztasuna errespetatzen duena. Haurren garapen-prozesu indibidualak errespetatzeko eta aberastasun-iturri bezala tratatzeko, ikasmaterial irekia, egokitzapenak errazteko pentsatua, hainbat zailtasun-mailatako proposamenak eskainiz, jarduera, eduki edo helburuetan aukeraketa edo aldaketak egiteko bideak erraztuz eta metodologiazko gogoetak eginez.

• Curriculumaren euskal dimentsioari garrantzia ematen diona. Euskal kultur ondarea gorde eta luzatzeko konpromisoa gure gain dugula, euskal kulturaren elementu bereziak sistematikoki landu eta esplizituki adierazten dira ikasmaterialean. Haurrak bere inguruko agerpen kulturalekiko interesa eta errespetuzko jarrera garatu dezan, interesgune en testuingurura ekarrita, tradiziozko abestiak, olerkiak, esaera zaharrak, euskal artistek egindako hainbat lan plastiko, egungo literaturaren adierazle batzuk, musika, festak, folklorea, mitologia... eskaintzen dira.


ALAVAINNOVA

Arabako Berrikuntzrako Sariak

Premios a la innovación en Álava

Lehiaketaren oinarriak Kategoriak Proiektuak Sariak Izena-ematea Sariak 2016 Aurreko sariak

Hasiera Harremanetarako Euskera Castellano

Sarietan 4 kategoria daude, eta horietako bakoitzean irabazi ahalko dute enpresaren lehiakortasuna hobetzen lagundu duten proiektuek, jarduerek, produktuek, prozesuek, kudeaketa-ereduek, promozionatzeko teknikek, merkaturatzeko teknikek, salmenta moduek etab.ek.

A KATEGORIA

Mikro-ETEtan berritzeagatiko saria

10 langile baino gutxiago

B KATEGORIA

Enpresa txikian berritzeagatiko saria

10 eta 50 langile bitartean

C KATEGORIA

Enpresa ertain eta handian berritzeagatiko saria

50 langile baino gehiago

Halaber, antolatzaileek egokia joz gero, aipamen berezia egin ahal izango zaio ibilbidea, bitxitasuna, etab. dela-eta nabarmentzen den proiektuari, balorazio-prozesuan lortu duen kalifikazioa edozein izanda ere.

Zer da berritzea?

Enpresan PRODUKTU (ondasun bat edo zerbitzu bat izan daiteke), PROZESU, MERKATURATZEKO METODO EDO ANTOLATZEKO METODO BERRI BAT edo ASKO HOBETUTAKO BAT sartzea da berritzea.

Arabako Berrikuntzarako Sariak 2016 Lege-oharra Cookie-en politika


Ziurtagiriaren Segurtasun Kopia - Sede

Segurtasun kopia

Erabiltzaile guztiei segurtasun kopia bat kanpo-biltegiraketako gailu batean egitea gomendatzen diegu.

Behin zure ziurtagiria esportatu duzunean eta segurtasun kopia lortzen duzunean, nahi duzun gailuan gorde ahal izango duzu (adb. txartel edo USB kriptografiko batean). Horrela, nahiz eta zure ordenagailua hondatua suertatu edo hau galdu, zure Ziurtagiri Digitala erabiltzen jarraitu ahal izango duzu.

Gogoan izan segurtasun kopia egiterako orduan pasahitz bat eskatuko zaizula sortzen den fitxategia babesteko (".pfx" edo ".p12" luzapenak). Fitxategia eta pasahitza gorde beharko dituzu, etorkizunean zure ziurtagiria berriro ere instalatzeko eskatuko zaizkizu eta.

DZFNeko txartel/USB kriptografiko bat eskuratu nahi baduzu bisita ezazu gure Zerbitzuen katalogoa

Ziurtagiriaren esportaziorako jarraibideak

Zure ziurtagiria DZFN txartel kriptografikoan inportatzeko jarraibideak.


Bertso afaria egingo da San Martin egunean - Orioko Udala

Hasiera > Hemeroteka > Bertso afaria egingo da San Martin egunean

Bertso afaria egingo da San Martin egunean

San Martin jaietako programaren barruan bertso afaria izango da Oliden jatetxean azaroaren 11n, 21:00etan hasita. Amets Arzallus eta Beñat Gaztelumendi bertsolariak arituko dira bertsotan. Ondoren, Jagoba eta Maddalen trikitilariek joko dute.

Txartelak 20 eurotan daude salgai Kutixi kafetegian eta Oliden jatetxean.

Previous: Aurtengo Mintzalagun programari hasiera emateko ekitaldia izango da Orion, Txan magoarekin

Next: Antilla hondartzako duna-eremua zabalduko du Itsasertzetako Zuzendaritzak


180 eredua: PFEZaren eta Sozietateen gaineko Zergaren atxikipenak eta konturako sarrerak. Hiriko ondasun higiezinen errentamendutik sortutako etekinak. Urteko laburpena - egoitza

180 eredua: PFEZaren eta Sozietateen gaineko Zergaren atxikipenak eta konturako sarrerak. Hiriko ondasun higiezinen errentamendutik sortutako etekinak. Urteko laburpena

Paperean aurkezten bada: sortzapen ekitaldiaren hurrengo urtarrilaren 1etik 25era.

Telematikoki aurkezten bada: sortzapen ekitaldiaren hurrengo urtarrilaren 1etik 30era.

Eredu hau hiri ondasun higiezinen errentatzaileei alokairuak ordaindu eta hiruhilekoko edo hileko115A eredua aurkeztu duten zergadunek bete behar dute. Errentatutako higiezinaren eta errentatzailearen urteko datuak aitortuko dira bertan.

Jarduera ekonomikoa duten pertsona fisikoak, ondasun erkidegoak, sozietate zibilak eta pertsona juridikoak, publikoak nahiz pribatuak, higiezin baten alokairua euren jarduerarako erabiltzeko kontratatu dutenak.

744 Foru Agindua 2001-11-22

737 Foru Agindua 2014-11-25

654 Foru Agindua 2020-12-15

Modelo 180 Urteko laburpena

Modelo 180 Hartzaileen zerrenda (errentatzaileak)

Modelo 180 Jarraibideak


Berriak | Travesia Getaria Zarautz

Home » Berriak

El Administrador

July 5, 2016

No tags.

BAJAS

El 6 de julio, será el último día para poder darse de baja de forma ordinaria en la Travesía Getaria-Zarautz 2016. Recordamos que al darse de baja damos paso a la gente de la lista de espera. A partir de mañana, solo se podrá dar de baja por causa mayor o lesión, en cualquiera de los casos, habrá que presentar un certificado médico que lo acredite.

(El hecho de darse de baja tendrá una retención de 6€ en el precio de la inscripción según normativa.)

LISTA DE ESPERA

A partir del 7 de julio la lista de espera dejará de gestionarse.

GRUPOS DE SALIDA

En los próximos días, se confeccionarán y cerrarán los grupos de salida de la Travesía según los tiempos acreditados por los participantes y cada participante recibirá un email donde se le indicará el nº de dorsal y el grupo que le corresponde.

ENVIO DE LA “BOLSA DEL NADADOR”

De 18 al 22 de julio todos/as aquellos/as que hayan optado por el envió de la “Bolsa de Nadador” a domicilio,recibirán la bolsa por medio de la empresa de mensajería MRV en la dirección que se nos indicó.

Beste Berriak,Inskripzioen eboluzioa

March 30, 2016

December 14, 2015

Abenduaren 17an Gipuzkoako Kirol Gala egingo da Tabakaleran. Hori dela eta, Lurraldeetako Kirol Federazioek, Gipuzkoako Foru Aldundiko Kirol Zerbitzuarekin lankidetzan, hautagaiak proposatu dituzte bi sarien deialdirako: Gipuzkoa Kirolak eta Kirol Boluntariotza.

Lehenengo kasuan, Gipuzkoako pertsona aipagarriena izendatuko da 2015. urtean lortutako kirol merituengatik. Bigarren kasuan, berriz, Gipuzkoako kirolari borondatez eskainitako ahalegina aitortu nahi zaio beste pertsona bati.

Edizio honetan, ZARAUTZ BALEA IGERIKETA K.E. irabazlea suertatu da bozketen ondoren, eta 2015 KIROL BOLUNTARIOTZA Saria jasoko du talde bezala 45 edizio antolatu izanagatik.

Zorionak eman nahi diegu, urtez urte, foga aurrera atera duten boluntario, antolatzaile… guztiei. Zuek gabe, eskuartean dugun froga miresgarri hau antolatzea ezinezkoa litzateke.

July 30, 2015

Urte honetako gure garaileak. Zorionak denori.

2015eko Uztailaren 26an, Gipuzkoako Igeriketako Federazioko epaileek XLV Getaria-Zarautz Itsas Zeharkaldian deskalifikatu zituzten igerilariei zuzendua.

Lehenik eta behin, proban gertaturikoa zehaztu beharrrean gaude bere osotasunean; amaitu zuten 1650 igerilarietatik, 29 deskalifikatuak izan izan, hau da, %1,76.

Guzti horietatik, 8 Gurutz Gorriko uretako motorren laguntzaz iristeagatik izan ziren deskalifikatuak.

6 igerilari atera behar ez ziren taldean irteteagatik izan ziren deskalifikatuak.

2 igerilari bainujantzi bikoitza erabiltzeagatik deskalifikatuak izan ziren, beste bat neoprenozko trajea erabiltzeagatik eta azkeneko bat, beste baten ordez igeri egiteagatik.

Gainontzeko 11ak, beso bakar batean dortsal zenbakia eramateagatik izan ziren deskalifikatuak (%0,67).

Antolakuntzak azkeneko deskalifikatu hauen azalpen bat egin nahi du:

Araudiaren arabera deskalifikatuak izan ziren igerilariak legez egoki deskalifikatu ziren. Gipuzkoako Igeriketa Federazioaren Distantzi Luzeetako araudian (4. Artikulua) dioen moduan; igerilaria derrigorrez bere dortsal zenbakia bi besoetan markatuta eraman behar duela dio.

Aurtengo edizioan, trabesiaren zerbitzuak hobetzeko asmotan, “kalkamonia” sistema berria ezarri nahi izan da. Sistema berri guztiak bezala, “arazoak” sortu dizkigu; dortsal batzuk falta, dortsal bakarrak, etab.

Onartu beharrean gaude, antolakuntzaren arazo bat izan dela eta ez igerilariaren, hori dela eta, Federazioko epaileen batzordeari deskalifikazio hauek berriz aztertzeko eskatu diogu igerilarien alde.

Honekin batera, nahaste-borraste honetan sartuta egon diren igerilari guztiei barkamena eskatzen diegu.

http://www.festak.com/evento.aspx?lang=cas&ev=2643&pag=p&c=no

July 28, 2015

Partehartzaileak, babesleak, bolondresak eta zaleak.

Mila esker Getaria Zarautz Itsas Zeharkaldia 2015 egon zareten guztioi. Zuen esfortzu, lana eta zaletasuna eskertzen da. Hurrengo urterarte!

July 27, 2015

Alex Ojanguren (CD.Fortuna) eta Irati Mendia (CN. Bidasoa XXI.) nagusi izan dira 45. Getaria-Zarautz itsas zeharkaldian. Ojangurenen denbora 34:38 izan da Munoako helmugan eta Mendiaren denbora 35:32-koa, eta sailkapen nagusian 11. izan da.

Lehenengo Zarauztar gizonezkoa, Balea Taldeako, Asier Etxabe izan da 15. postuan (36.59) eta lehenengo emakumezko zarauztarra Nerea Murua izan da 40.21 denborarekin.

Irabazleak. Irati eta Alex

Mutiletan Unai Arruabarrena (CD. Bidasoa XXI.) nagusitu da, 13:28 denborarekin. Nesketan lehen postua Urbat Igeri Taldeko Maite Barruetabeña izan da (15:15) . Lehenengo zarauztarra eta 5. sailkapen orokorrean, Baleako Taldeko, Ander Zendoia (14:33) izan da. Leheneno zarauztar emakumezkoa Baleako June Zabala izan da (17.06).

December 6, 2016, 10:58 am

viento: 4 m/s E


Kalostrape – Kalostrape Groove Klub

Kalostrape Groove Klub

Kalostrape Groove Klub saioak itzuli dira ! Eta Roberto Tortugakberak emanen die hasiera, bakarka.

“Kalostrape Ostatuan luzaz falta izan ondoan, atsegin handiz estreinatuko dut Kalostrape Groove Klub saioen aurtengo zerrenda. Denboraldiko lehen gaualdi horretan, bakarka ariko naiz. Baina, hurrengo saioetan,nire gomitei utziko diet lekua. Berritasunez beteriko hautaketa prestatu dizuet, 1970eko hamarkadako doinuekin, funk eta jazz ukituekin, eta erritmo biziekin, nola ez !”.

Larunbat arte !


Rober Swartz Ikastolan, irakasleekin coaching saioak burutzen eta barruko aholkulariak prestatzen – Lauro Ikastola

Rober Swartz Ikastolan, irakasleekin coaching saioak burutzen eta barruko aholkulariak prestatzen

Lauro Admin erabiltzeak argitaratua. 18 apirila, 2018.

Duela lau ikasturte, pentsamendu gaitasunak lantzen duen metodologia ezartzeko prestakuntza hartzen hasi ziren Lauroko irakasleak NCTTren eskutik, National Centre of Teaching Thinking, alegia. Erakunde honen burua eta TBLaren sortzailea, Rober Swartz, Ikastolan dago aurten ere, gure irakasleen coaching saioak burutzen.

TBL (Thinking Based Learning – Pentsamentu gaitasunak) metodologiaren helburua, ikasleak pentsatzaile eraginkor bilakatzean datza. Pentsatzeko gaitasuna era egokiz garatzea ezinbestekoa da, erabaki batzuk edo besteak hartzerako orduan, eta emaitza batzuk edo besteak lortzeko bidean. Irakasleen helburua izango da, beraz, ikasleek pentsatzeko gaitasuna erabiltzeko egoerak sortu eta praktikak burutzea.

Egun hauetan Robert Swartz eta Viridiana Barban bere kolaboratzailea gurekin daude ikastolako TBL aholkulari izango diren irakasleen formakuntzako azken fasea burutzen. Modu honetara, pentsamendu trebetasunetan ikastola barruko aholkulariak izango ditu, metologiaren aplikazioarekin aurrera jarraitzeko oso lagungarria izango dena.

Ondoren, Rober Swartzen metodologiari buruzko artikulu eta bideoa txertatzen dizuegu, hurbilagotik ezagutu dezazuen.

Todos los estudiantes pueden ser grandes pensadores

“KUTSADURA AKUSTIKOA” PROIEKTURAKO JARDUERAK LEHEN HEZKUNTZAKO 3. ZIKLOAN17 apirila, 2018 Batxilerreko ikasle berrien matrikula epea eta ate irekiak20 apirila, 2018


Hegaldiak Tangerrera | Vueling

Hegaldiak Tanger -tik 29,99

Artea, kolorea, natura eta bizi asko islatzen dituen hiri bat.

Tanger Marokoko itsaso-portu nagusia da. Bertako bizi komertzialarengatik, artisautzarengatik, koloreengatik, meskitengatik eta gastronomia-tasunengatik nabarmendu daiteke.

Azoka Handia Tanger-eko Medinarako sarbidea da. Zur eta lur utziko zaituzte kale bihurriek, etxeetako aurrealde koloretsuek eta askotariko artisautza-dendek. Egizu geldialdi bat Petit Zoco delakoan te mendadun bat hartzeko bertako edozein terrazatan.

Tanger-eko hondartzarik onenak hiritik ateratzean aurkituko dituzu, Spartel Lurmuturraren norabidean. Eta, ibilbidea amaitzeko, Lurmutur honetatik bost kilometrora, Herkulesen Leizeetako misterioak ezagutu ahal izango dituzu, koloreengatik eta arkeologiarengatik harrigarriak.


Jaurlaritza, Basque Country estrategiarekin | Berria.eus

Politika Jaurlaritza, Basque Country estrategiarekin

Jaurlaritza, Basque Country estrategiarekin

2015-07-26 / Maddi Ane Txoperena Iribarren

Iñigo Urkullu Eusko Jaurlaritzako lehendakaria eta gobernuko bertze hainbat ordezkari ere Boisen (Idaho, AEB) izanen dira heldu den astean, eta hango Jaialdia Jaurlaritzaren Basque Country estrategia zabaltzen segitzeko baliatu nahi dute. Hainbat bilera instituzional, politiko, ekonomiko eta kultural eginen dituzte. «Euskal diasporaren eta Euskadiren arteko harremana» ere indartu nahiko lukete bidaiarekin.

Lehendakariarekin batera joanen dira Cristina Uriarte Jaurlaritzako Hezkuntza sailburua, Marian Elortza Kanpo Harremanetarako idazkari nagusia eta Asier Vallejo kanpoko euskal komunitatearen zuzendaria. Asteartean abiatuko dira, eta abuztuaren 2ra arte egonen dira, Jaialdiak irauten duen denboran. Hango politikariekin elkartzeko aukera izanen dute; bertzeak bertze, Butch Otter Idahoko gobernadorea eta David Bieter Boiseko alkatearekin elkartuko dira. AEBetako «goi mailako teknologiako» hogei bat enpresarekin ere ezarria dute hitzordua. Elortzaren hitzetan, Idahorekin duten harreman ekonomikoa «areagotzea» da Jaurlaritzaren helburua.

Boise State unibertsitatearekin ere sartuko dira harremanetan, halaber. Euskal ikasketei lotutako adar bat du erakunde horrek, eta, hain justu, EAEko gobernuaren eta unibertsitatearen artean lankidetza hitzarmen bat izenpetuko dute datozen egunetan.

Bisita diasporari

Erakundeez gain, diasporako euskaldunak eta leku esanguratsuak bisitatzeko aukera ere izanen du Urkulluk. Basque Block kalea izanen da haietako bat: Euzkaldunak euskal etxea —horko kideek antolatzen dute Boiseko Jaialdia—, Euskal Museoa eta Anduiza pilotalekua daude han. Boiseko ikastolara —eraikin propioa ireki berri du— eta Morris Hill hilerrira ere joanen dira Jaurlaritzakoak. Ameriketara artzain joandako euskaldun andana bat dago ehortzita hilerri hartan.

Ipar Amerikako Euskal Elkarteen NABO erakundearekin ere elkartuko da Jaurlaritzako lehendakaria. Izan ere, urteko bilera Boiseko Jaialdian eginen du taldeak, eta han hartuko du parte Urkulluk ere.


Barrundiako Udalbatzak aho batez eskatu du eskualdeko oinarrizko osasun arreta “azkar” konpontzeko – Hala Bedi

> Barrundiako Udalbatzak aho batez eskatu du eskualdeko oinarrizko osasun arreta “azkar” konpontzeko

Barrundiako Udalbatzak aho batez eskatu du eskualdeko oinarrizko osasun arreta “azkar” konpontzeko

mayo 10 Erredakzioa EnPrensa Comentarios desactivados en Barrundiako Udalbatzak aho batez eskatu du eskualdeko oinarrizko osasun arreta “azkar” konpontzeko

Udalbatzak EH Bilduren eta EAJren artean adostutako mozio bat onartu du Eusko Jaurlaritzako Osasun Sailari eskatzeko "ahalik eta azkarren berrezartzeko pandemiaren aurreko egoera, langileei, arreta-ordutegiei eta zerbitzuei dagokienez". Izan ere, lehen mailako arretak “narriadura nabarmena” izan du pandemian, eta azken asteetan “okerrera” egin du Arabako Lautadako osasun zentroetan, “erabiltzaileen artean egonezina sortuz”.

Barrundiako Osoko Bilkurak aho batez onartu du mozio bat, Eusko Jaurlaritzako Osasun Sailari eskatzeko eskualdeko oinarrizko arreta “azkar” konpontzeko. Testua EH Bilduren eta EAJren artean adostu da, eta pandemiaren aurreko laguntza egoera berrezartzeko galdegiten du, langileei, arreta ordutegiei eta zerbitzuei dagokienez.

Azaldu dutenez, lehen mailako arretak “narriadura nabarmena” izan du pandemian, eta azken asteetan “okerrera” egin du Arabako Lautadako osasun zentroetan, “erabiltzaileen artean egonezina sortuz”. Hori dela eta, Eusko Jaurlaritzari eskatu diote egungo eskaria eta etorkizuneko aurreikuspena azter ditzala, baliabide egokienak zehazteko.

Era berean, Udalak konpromisoa hartu du Eusko Jaurlaritzako Osasun Sailarekin batera lan egiteko, baliabideak benetako beharretara egokitzeko. Barrundiako alkate Igor Medinaren ustez, epe ertainera egoera aztertzeaz gain, eskualdeko lehen mailako arretan izan diren murrizketei erantzun behar zaie, batez ere Aguraingo anbulatorioko langilerik ezagatik. Eskualdeko osasun-zentroek ordezten dute hutsune hori egun. “EH Bildurentzat funtsezkoa da premiazko neurriak hartzea, gutxienez, genuen osasun-laguntza berreskuratzeko”, gaineratu du Igor Medina alkateak.

Donemiliagak ere Lautadako osasun zentroen arreta “bizkor” berreskuratzeko eskatu dio Osasun Sailari, osoko bilkuran

← Urriko manifestazioa egin zutenetik lurraren aurkako mehatxuak areagotu egin direla salatu du Araba Bizirikek, eta maiatzaren 14ko manifestazioan parte hartzeko deia luzatu du

El Gallinero | ‘Compartimento nº6’, ‘Arthur Rambo’ y ‘El hombre del norte' →


Jan Brueghel Zaharra: Lore-sortatxoa buztinezko ontzian (1607 g.g.b.) | Artitz Guggenheim Bilbao

Heriotza | Artearen historia | Sorkuntza artistikoa | Denbora | Lan-prozesua | Sinbologia | Bitxiak | Natura hila | Lore-margoa | Vanitas | Edertasuna | Hutsalkeria | Urtaroak | Herbehereak

Jan Brueghel Zaharra bouquet edo lore-sorten pinturengatik egin zen ospetsu. Herbehereetan, 1600. urte inguruan, pintura-genero bihurtu ziren berez loreen irudiak eta Jan Brueghelek inork baino hobeto jakin zuen lore-barietate ugariak xehetasun handiz margotzen.

Horren erakusgarri dugu koadro hau. Bertan, lore-espezie bakoitza xehetasun guztiekin dago erreproduzituta hondo beltzaren gainean. Hala ere, konposizioak, bere osotasunean, ez du islatzen irudi erreal bat, irudipenezko lore-sorta bat baizik. Hasteko, irudikatutako loreak ez dira urtaro berean guztiak loratzen. Udaberrian loratzen direnak, nartzisoak eta tulipak adibidez, beranduago loratzen diren beste batzuekin batera daude, besteren artean, ezpata-loreekin eta arrosekin. Bestalde, begiratu arretaz erramuaren forma: airean “esekia” dagoela ematen du. Izan ere, sorta hori lorontzi batean jarriko bagenu, hemen irudikatuta agertzen den moduan, erori egingo lirateke loreak. Eta, azkenik, Europako bertako loreak Mundu Berritik ekarritako espezie exotikoen ondoan agertzen dira, oso bitxiak izateagatik asko baloratzen zirenak. Hala, lore horien artean zegoen tulipa, gaur egun Herbehereetako sinbolo nazional bihurtutakoa.

Brueghelek arreta handiz prestatu du lore-sorta hau. Izan ere, lore bakoitzaren xehetasun handiko estudioa egin du, gero banan-banan hartu eta sorta bat eratzeko, eta horrexegatik ez ditu bata bestearen gainean aurkeztu. Era horretan, lore bakoitzaren edertasuna eta xehetasunak baloratu ditzake ikusleak.

Hala ere, edertasun handikoak eta lurrin gozokoak badira ere, erraz asko zimeltzen dira loreak, eta lurrekoa den guztiaren iragankortasuna aditzera ematen digu horrek. Erauzitako ziklamenak, baita monetek eta apaingarriek ere, vanitas-en mezua transmititzen digute: mundu honetako plazeren hutsaltasuna heriotzaren ziurtasunaren aurrean.


UR KIROLAK 1922 - Ohizko eta Ez-Ohizko Batzar orokorrera deialdia

S.D.N. Ur-Kirolak-eko Lehendakariak 2018ko urtarrilaren 9an, elkartearen Esterlineseko egoitzan egingo den ohizko batzar orokorrera gerturatzeko deialdia egiten die bazkideei. 19:00ean lehenengo deialdian eta 19:30etan bigarren deialdian.

Ohizko Batzarrerako deialdia hemen eskuratu dezakezue.

Egun eta leku berean, Ez-Ohizko batzarrerako deialdia egiten da, 20:30tan lehenengo deialdian eta 21:00tan bigarren deialdian.

Ez-ohizko batzarrerako deialdia hemen eskuratu dezakezue.


Gerinda Bai: ALTSASUKO MEMORIAREN AURKEZPENA

Altsasu Memoria taldeak herriko lehen aipamena egiten duen agiritik 1950 urtera arteko historia aurkeztu zuen aurreko ostiralean Iortia kultur gunean. Bideo, elkarrizketa, antzerki eta musikaren bitartez ikuskizun hunkigarria eskaini zuten jendez gainezka zegoen Iortia kultur guneko areto handian. Kontatu gabeko historiaren aurkezpen hunkigarria.

Iturria: Guaixe, Sakanako astekaria

Etiquetas: franquismo, gerindabai, in memoriam, memoria histórica, sakana, youtube


Arian-arian: 2014-10

Euskaldun berri batzuen testigantzak

Euskaldun pakistandarraren kasua gogoan hartuta, beste hainbaten testigantzak ere aurki ditzakezue Ikasbilen hala nola

Ludger Meesena; hemen entzun dezakezu elkarrizketa batean zer dioen bere esperientziaz eta baita irakurri ere.

eta Hemen ere,euskara ikasi duen beste kanpotar baten testigantza duzu, Roslyn May Frankena, hain zuzen ere, "Kixoteko pertsonai bati esker hasi zitzaidan euskal kulturarekiko interesa" izenburua duen elkarrizketan.

Idatzi dezakezu zure iritzia esperientzi hauei buruz, zurea ere kontuan hartuta?

harridurazko esaldiak

Gramatika Gaitasuna lantzen liburuko azalpena eta ariketak

zenbakiak idatzi

Hemen dago joku bat.

zenbakiak berriro


Konpostatzea eta konposta - Bortzirietako Etxe Hondakinen Mankomunitatea

KONPOSTATZEA ETA KONPOSTA

Konpostajeak lurbeltza sortzeko prozesu naturala imitatzea du helburu, konpost izeneko produktua lortuz.

Konposta mikroorganismo deskonposatzaileek (bakteriak, onddoak…) eta organismo txikiek (zizareak eta kakalardoak konparazio batera) sortutako materia organikoaren deskonposizio aerobioaren (oxigenoa dagoenean) produktua da.

Konpostaren onurak ugariak eta anitzak dira: osagai ongarridunak eta elikagarriak atxikitzen laguntzen du, lurzoruaren egitura fisikoa hobetzen du eta bere erosioa murrizten du.

Era berean, aire, ur eta bero trukaketak erregulatzen ditu lurraren, eguratsaren eta landareen artean.

Gainera, landareendako elikagarrien erabilgarritasuna hobetu eta ugaritzeaz gain, lurzoruaren pHa ere erregulatzen du.


Manuel Moñino, dietista-nutrizionista, "Egunean 5" elkarteko Batzorde Zientifikoko presidentea eta Gizentasunaren Fisiopalogiako eta Nutrizio arloko ikertzailea CIBERen

"Haurrek etxean modu osasungarrian jan dezaten, elikadura plan bat eduki eta bete egin behar da"

Gurasoek ulertzen al dute zein garrantzitsua den egunean 5 errazio fruta eta berdura jatea?

Bai, batez ere haur txikiak ditugunean. Hiru urte egin arte, arreta handia jartzen diogu haien dietari, eta oso zorrotzak izaten gara. Adin hori igarota, beste faktore batzuei aurre egin behar izaten zaie, neofobiei adibidez, edo haurraren apetitu aldakor eta gorabeheratsuari. Egoera horiek pazientziarekin kudeatu behar dira eta lasaitasun giroan, guk geuk eredu ona emateko gai izan behar dugu.

Eta ematen al dugu eredu ona?

Ez, estatistikek ezetz diote. 5 eta 14 urte arteko haurren %40k ez dute egunero jaten fruta, eta %20k astean bitan hartzen dute, gehienez ere. Berdurekin are okerragoa da: haurren %63k ez dituzte egunero jaten, eta zifra gehiago okertzen da 6 eta 9 urte arteko haurren artean: %85ekoa da. Aldiz, janari lasterra eta freskagarriak bai, astero hartzen dituzte, eta behin baino gehiagotan ere bai batzuek.

Zer egin daiteke haurren menuan frutak eta berdurak sartzeko?

Adibidez, etxean fruta freskoaren zati batzuk prestatzen baditugu gosaritan eta hartzen ari direnarekin batera eskaintzen badizkiegu (esnea, ogia edo zerealak), segur aski jan egingo dituzte. Batez ere, maiz egiten badugu eta geuk ere jaten badugu. Otordutik otordurako tarteak eta askariak ere onak dira fruta eskaintzeko. Postreak beti fruta izan behar du, ez dezakegu esneki batekin ordezkatu. Berdurak: bazkarian eta afarian. Aukera asko dago: espageti plater bat prestatu eta espinaka orri gordinak botatzea, edo tomate saltsan berdura gehiago jartzea, pisto eran. Asmoa da haurrek hainbat aukera ikus ditzatela, bai elikagaietan eta bai prestatzeko moduetan.

Zein da gakoa haurrek etxean ongi jan dezaten?

Plan bat eduki behar dugu. Funtsezkoa da aurrez ezartzea otorduen ordutegiak, zer plater jarriko diren, zenbateko errazioak, kontuan hartzea haurrek zer maite duten eta gurasoek koherentziaz jokatzea. Gainera, guk egiteko moduko plana izan behar du. Bestela, zilegi izango da gure seme-alabek ezetz esatea. Koherentzia garrantzitsua da, giro lagungarria izatea, tentsiorik gabea, oihurik gabea, inprobisaziorik gabea. Inprobisatzen dugunean, erraz prestatzen diren elikagaietara jotzen dugu, eta askotan aurrez prestatuak izaten dira, gantz eta gatz ugari dutenak.

Haurrek zergatik jaten dute hain ongi eskolan eta etxean ez?

Inguruarengatik. Eskolako jantokiko giroak lagundu egiten du: sozializatzailea da, ez dago tentsiorik, eta zaintzaileak ez dira aritzen etengabe presioa egiten. Etxean, telebista piztua egoten da askotan, gurasoak urduri jartzen gara haurrak ez duelako jaten guk nahi bezain agudo, oihu egiten dugu eta tentsioa eta inkoherentziak izaten dira mahaian. Oso garrantzitsua da giro lasaia sortzea eta kontrola ez galtzea. Haurrek izan dezakete apetaren bat, bereziki maite duten zerbait, baina egunero etxean egiten dena gurasoen ardura da.

Garestiagoa al da modu osasungarrian jatea?

Ez. “Egunean 5” Erakundeak egindako ikerketa batek erakutsi du 0,60 euro aski direla egunean jan beharreko fruta eta berdura (600 gramo) jateko. Beraz, prezioa ez da arazoa. Baina egia da elikagai osasungarriak erostea baino errazagoa dela osasungarriak ez direnak erostea. Askotan, eragin egiten digu publizitatearen presioak, “3×2″ak, eta gehienean elikagai gantzatsuak edo azukre erantsi ugari dituztenak izaten dira eskaintza horietan. Horrek, uneren batean, nutrizio arloko desorekak sortzen ditu prezio berezi horiek maiz samar hautatzen dituzten familietan. Frutak eta barazkiak bateragarriak dira ekonomia txikiekin. Hala ere, baliabide gutxien duten herritar taldeek arrisku gehiago eduki ohi dute gizentasuna eta gaixotasun kronikoak izateko, hautatzen dituzten elikagaien nutrizio ezaugarriak kaskarragoak izaten direlako.

Aitona-amonek zer-nolako zeregina dute haurren elikaduran?

Oro har, aitona-amonak atxikiagoak daude Mediterraneoko dietaren ereduari. Bilobak zaintzen ari direnean, adierazi egin behar diegu zein den gure elikadura eta osasun plana, azaldu egin behar diegu zer jaten duten haurrek eta zenbateko maiztasunez. Gure estrategian parte harrarazi behar diegu. Eta estrategiarik ez badugu, segur aski gurekin baino hobeki jango dute aitona-amonekin.


Radiokultura - Zein izan da zuek eginiko gauzarik handiena ? … (Paula Olaz 1/2)

Zein izan da zuek eginiko gauzarik handiena ? … (Paula Olaz 1/2)

17/11/20

Musikaren sensibilitatea duen familia batetan sortu ondoren, ez da harritzekoa beraz Paula Olaz Iruñarrak sorkuntzaren babespean haunditu izana. Harritzekoa da aldiz, geroztik egin duen ibilbidea... Amsterdam, Karlsruhe eta Freiburgoko musika eskoletan ikasi ondoren, Bostongo « Berklee College of Music » famatuan sartzea lortu baitzuen. Orain filmendako musikak konposatzen ditu (Handia, Nora, …), bideojokoenak ere (World of Warcraft) edota, astronomiaz zaletu ondoren, Unibertsoko soinu bandaren asmatzen saiatzen da.

Berriki Baionarat bizitzea etorri baita, berarekin solastatzeko parada ukan dugu.

Entzun lehen partea (1/2) : Zein izan da zuek eginiko gauzarik handiena ?

Musika : « Nora » soinubanda (Paula Olaz & Pascal Gaigne), « Voices of Love » Paula Olaz & John C. Leavitt


Jardueren eskaintza 2022-2023 – Ibarra Kiroldegia Aretxabaleta

Jardueren eskaintza 2022-2023

29UZT

Hona hemen 2022-2023 ikasturterako daukagun eskaintza berria.

Ikastaroak irailaren 19an hasten direla gogoratu nahi dizuegu, nahiz eta jakin irailaren 19 eta 23 bitartean ATE IREKIAK edukiko ditugula.

Umeen igeriketa ikastaroen inguruan, gogoratu jada ikastaroan dauden haurrak irailaren 5 eta 8a bitartean igeriketa maila frogak izango dituztela. Haur berriak, aldiz, irailaren 12 eta 16an bitartean izango dituzte.


2017ko uztailak 07, ostirala | Ordua Euskal Herrian 11:45:07

Xarriton (eskuinean) Pierre Laborderekin 2001eko Sarako idazleen biltzarrean (argazkia: Au˝amendi).

Hazparnen sortua 1921ean, sei anai-arrebaren artean zaharrena izan zen Piarres Xarriton. Hazparnen bertan egin zituen lehen ikasketak, haiei buruzko oroitzapen onegirik ez zeukan arren.

Gazte-gaztetatik erabaki zuen erlijio-bizitzari ekitea eta 1935erako Uztaritzeko seminarioan zegoen, non giro atseginagoa aurkitu zuen Hazparnekoaren aldean. Besteak beste, Piarres Laffite ezagutu zuen han, ordurako euskal kulturan aski ezaguna zen pertsona. Garai hartan ekin zion euskal klasikoak irakurtzeari ere, besteak beste Oihenart, Jaurgain eta Campion.

21 urterekin dagoeneko Miarritzen duzu irakasle eta urtebete geroago Hazparnen. Garai gogorrak ziren Euskal Herrian, 36ko Gerratik ihesean joandako jende ugari ezagutu zuen Xarritonek, baita naziengandik gordetzen ari ziren beste asko ere. Eta etxean horietako batzuei lagundu zieten, Russel Kirby ingelesari adibidez, zeina gordeta eduki zuten zenbait hilabetez.

II. Mundu Gerraren ondoren Erromara joan zen Teologia ikastera eta ondoren, 1947an, apaiz izendatu zuten. Lan horretan ari zen bitartean bihurtu zen euskaltzain.

Intelektuala eta eragilea

1960ko hamarkadan utzi zuten bere esku Hazparneko eskolaren ardura, Langintza eskola plantan ezartzeko ardurarekin. Horretan ari zela ezagutu zituen Jose Luis Alvarez Enprarantza “Txillardegi” eta Kristiane Etxaluz, besteak beste.

1970eko hamarkadaren erdialdean hartu zuen ondorengo urteak markatuko zituen erabakia: eliza utzi eta ezkondu egin zen. 80ko hamarkadan bukatu zuen Euskal Ikasketetan abiatua zuen doktoretza, Piarres Broussaini buruzko tesi batekin. Euskaltzaindian ere kide izan zuen Jean Haritschellar izan zuen tesi-zuzendari.

Politikan Eusko Alkartasuneko kide gisa nabarmendu zen, 1988ko hauteskundeetan hautagai izateraino.

Irakasle eta euskaltzale gisa egindako lanaz gain, Xarritonek hainbat saiakera utzi ditu idatzita, baita agerkari ugaritan publikatutako testuak ere, hala nola, Aitzina, Gazte Herria, Etchea eta Euskaldunon Egunkaria. Bestalde, berari esker bildu ziren Jean Etxepare medikuaren lanak, pieza arrunt bitxia euskal literaturaren historian.

Intelektual handi bat galdu du ostiral honetan euskarak eta Euskal Herriak.

Kanal hauetan artxibatua: Euskal literatura | Euskaltzaindia | II. Mundu Gerra | Euskara Ipar EHn | Hazparne


Irekia Eusko Jaurlaritza - Gobierno Vasco :: Euskadi munduko turismo-azoka garrantzitsuenean, ITB Berlinen, izango da eta bere eskaintza turistikoa bultzatzearren

Euskadi munduko turismo-azoka…

https://www.irekia.euskadi.eus/eu/news/24946

Euskadi munduko turismo-azoka garrantzitsuenean, ITB Berlinen, izango da eta bere eskaintza turistikoa bultzatzearren

turismoko profesionalak

Euskadi munduko turismo-azoka garrantzitsuenean, ITB Berlinen, izango da eta bere eskaintza turistikoa bultzatzearren Iturria: Irekia

Eusko Jaurlaritzak turismoan espezializatutako agente propio bat jarri du Alemaniako merkatu garrantzitsuan; bost urtean % 23,5eko hazkundea izan du merkatu horrek.

Baskenland deritzon standean hainbat sustapen-jarduera egingo dira, Alemaniako turoperadore eta hedabideei Euskadi turismogunea aurkeztea, esaterako.

Gaur hasten da Berlinen munduko turismo-azoka garrantzitsuena, ITB Berlin, eta Merkataritza eta Turismo sailburuordea Itziar Epalza izango da han Euskadi eta bere eskaintza turistikoa bultzatzeko. Eusko Jaurlaritzako lan-ordezkaritzan hauek ere parte hartuko dute: Turismoko zuzendari Mertxe Garmendiak eta Basquetourreko zuzendari Arantza Madariagak.

Euskadiren turismo-interesentzat lehentasunezko merkatua da Alemania, eta horregatik, Eusko Jaurlaritzak espezializatutako agente bat du han urtearen hasieratik, Euskadi-Baskenland standean, martxoaren 4tik 8ra bitartean, egingo diren sustapen-ekintzak planifikatzen lagundu duena.

Euskadira iristen diren turista guztien % 3 Alemaniatik datoz, eta % 23,5eko hazkundea izan du turista alemaniarren kopuruak azken 5 urteetan.

Alemanian ez ezik, Frantzian, Erresuma Batuan, Madrilen eta Katalunian ere egongo dira aurten turismo-agente espezifikoak, baita, besteak beste, Ipar Amerika eta Beneluxeko merkatuetan ere, Jaurlaritzak eta SPRIk herrialde horietan dituzten kanpo-ordezkaritzen bitartez.

Euskadi-Baskeland standak gaur goizean irekiko ditu ateak. Profesionalak hartuko ditu astegunetan, eta azken hartzaileak asteburuan.

Hasiera emateko ekitaldia xumea izango da; Epalza sailbururodea eta Bizkaiko Foru Aldundiko Ekonomia Sustapeneko diputatu Imanol Pradales izango dira ekitaldi horren buru standa antolatu eta sustatu duten erakundeen ordezkari.

Euskadik, martxoaren 5ean, turismogunea eta bere eskaintza aurkeztuko dizkio Alemaniako turoperadore eta hedabide talde bati; horrez gain, euskal gastronomia dastatzeko aukera ere izango dute. Halaber, Euskadiko turismo-enpresa zenbaitek beren eskaintzak merkaturatuko dizkiete Alemaniako agenteei azokak iraun bitartean.

Asteburuan hainbat kultura-jarduera ere egongo dira herritarrentzat oro har: txalapartaren erakustaldia eta pintxo-dastatzea.

@hoteldato

Copied https://www.irekia.euskadi.eus/eu/news/24946-euskadi-munduko-turismo-azoka-garrantzitsuenean-itb-berlinen-izango-eta-bere-eskaintza-turistikoa-bultzatzearren#comment_16938

Euskadi está en #ITBBerlin, la feria de turismo más importante del mundo hasta el 8 de marzo. Txalaparta, pintxos... http://t.co/PTyPJFx2vP

@Nortzu

Copied https://www.irekia.euskadi.eus/eu/news/24946-euskadi-munduko-turismo-azoka-garrantzitsuenean-itb-berlinen-izango-eta-bere-eskaintza-turistikoa-bultzatzearren#comment_16929

RT @i_Euskadi: Euskadi está en #ITBBerlin, la feria de turismo más importante del mundo hasta el 8 de marzo. Txalaparta, pintxos... http:/…

@007randres

Copied https://www.irekia.euskadi.eus/eu/news/24946-euskadi-munduko-turismo-azoka-garrantzitsuenean-itb-berlinen-izango-eta-bere-eskaintza-turistikoa-bultzatzearren#comment_16926

RT @BarceloBilbao: Euskadi acude a la feria de turismo más importante del mundo, ITB Berlín, para impulsar su oferta turística http://t.co/…

@BarceloBilbao

Copied https://www.irekia.euskadi.eus/eu/news/24946-euskadi-munduko-turismo-azoka-garrantzitsuenean-itb-berlinen-izango-eta-bere-eskaintza-turistikoa-bultzatzearren#comment_16925

Euskadi acude a la feria de turismo más importante del mundo, ITB Berlín, para impulsar su oferta turística http://t.co/4AUzqWX9wI

Copied https://www.irekia.euskadi.eus/eu/news/24946-euskadi-munduko-turismo-azoka-garrantzitsuenean-itb-berlinen-izango-eta-bere-eskaintza-turistikoa-bultzatzearren#comment_16915

RT @Gob_eus: Euskadi acude a la feria de turismo más importante del mundo, ITB Berlín, para impulsar destino y oferta turística ➡ http://t.…

Copied https://www.irekia.euskadi.eus/eu/news/24946-euskadi-munduko-turismo-azoka-garrantzitsuenean-itb-berlinen-izango-eta-bere-eskaintza-turistikoa-bultzatzearren#comment_16913

Euskadi acude a la feria de turismo más importante del mundo, ITB Berlín, para impulsar destino y oferta turística ➡ http://t.co/blbZehM1H1

itziar_epalza_eu.mp3 behera kargatu (1 MB)

itziar_epalza_berlin_azoka.mp4 40 MB

recursos_feria_berlin_errek... 90 MB

FullSizeRender.jpg 500 KB (jpg)

feria_berlin_07.jpg 2 MB (jpg)

feria_berlin_01.jpg 1 MB (jpg)

feria_berlin_02.jpg 1 MB (jpg)

feria_berlin_03.jpg 1 MB (jpg)

feria_berlin_04.jpg 2 MB (jpg)

feria_berlin_05.jpg 2 MB (jpg)

feria_berlin_06.jpg 2 MB (jpg)

itziar_epalza_feria_berlin.jpg 2 MB (jpg)

autoridades_euskadi_stand.jpg 1 MB (jpg)

aurresku_stand_euskadi_03.jpg 2 MB (jpg)

junteros_stand.jpg 2 MB (jpg)

recinto_ferial_berlin.jpg 2 MB (jpg)

stand_euskadi_berlin.jpg 2 MB (jpg)

aurresku_stand_euskadi_02.jpg 1 MB (jpg)

aurresku_stand_euskadi_01.jpg 1 MB (jpg)

diputado de Promoción Económica de la Diputación Foral de Bizkaia, Imanol Pradales

Euskadi munduko turismo-azoka garrantzitsuenean, ITB Berlinen, izango da eta bere eskaintza turistikoa bultzatzearren. (2015-03-03(e)ko Kontseiluan hartutako erabakiaren laburpena)

Berlineko ITB nazioarteko azokan erakutsiko du Euskadik bere eskaintza turistikoa

Fiturren jardunaldi profesionalak sektorearen susperraldia aurreratzen duten emaitzekin, datuekin eta pertzepzioekin amaitu dira

Euskadik bere turismo-eskaintza erakutsiko du handituz doan Alemaniako merkatuan, turismo-azokarik garrantzitsuenetako batean

Surfaren Nazioarteko Egunak behar bereziak dituen edonorentzat egokitutako hondartzak aldarrikatzen ditu


DBH4ko ekoordezkariek Eskolako CONFINT 2021eko mintzaldian hartu zuten parte – Lauro Ikastola

DBH4ko ekoordezkariek Eskolako CONFINT 2021eko mintzaldian hartu zuten parte

Lauro Admin erabiltzeak argitaratua. 12 maiatza, 2021.

DBH 4ko eko-ordezkariak, Imke Lázaro Van Spijk, Unax Fernández Gutiérrez, Jon Lancho Noval, Eider Basoa Gonzalo eta Aitor Iriondo Diaz, izan ziren topaketa honetako parte-hartzaileak.

CONFINTak gazteen protagonismoa bilatzen duen ingurumen hezkuntzako prozesua da, Planetak jasaten duen ingurumen-krisiaren aurrean gazteen protagonismoa, konpromisoa eta erantzukizuna, hain zuzen.

Gure ikasleak “Mundua berriztatzera goaz!” lelopean aurkeztu ziren, euren proposamena gainontzeko ikastetxeekin telematikoki partekatuz.

XI. Euskal Confint 2021-aren posterra, ekitaldia amaitutakoan.

Baditugu Batxiler 1ean ekoiztutako piezen emaitzak eta hiru talde gailendu dira11 maiatza, 2021 Musika ekitaldia DBHn, udaberrian!17 maiatza, 2021